hotchpotch/miracl-hf-unified huggingface dataset:
মধুসূদন সরস্বতী
মধুসূদন সরস্বতী (১৫৪০ - ১৬৪০ খ্রিস্টাব্দ) ছিলেন অদ্বৈতবাদী ভারতীয় দার্শনিক। তিনি ছিলেন বিশ্বেশ্বর সরস্বতী ও মাধব সরস্বতীর শিষ্য। দ্বৈত-অদ্বৈত বিতর্কে তিনি ছিলেন একটি বিশিষ্ট নাম। তাঁর "অদ্বৈতসিদ্ধি" একটি ধ্রুপদি রচনা। অধিকাংশ অদ্বৈতবাদী ধর্মগুরুই স্বীকার করেন যে আনন্দতীর্থের দ্বৈত বেদান্ত ধারার সব কটি তার্কিক বিষয়ের উত্তর মধুসূদন যথার্থভাবে দিয়েছেন।
মধুসূদনের জন্ম হয়েছিল বঙ্গদেশে। তাঁর প্রকৃত নাম ছিল কমলনয়ন। তিনি নব্য-ন্যায় শিখেছিলেন। কিন্তু একজন অদ্বৈতবাদ শিক্ষার উদ্দেশ্যে সন্ন্যাস গ্রহণ করে বারাণসী চলে যান।
প্রচলিত কিংবদন্তি অনুসারে, মধুসূদন সরস্বতী আসলে কৃষ্ণের ভক্ত চৈতন্য মহাপ্রভুর সঙ্গে দেখা করতে নবদ্বীপ গিয়েছিলেন। কিন্তু চৈতন্য মধুসূদনের সঙ্গে দেখা করতে অস্বীকার করেন। তাই মধুসূদন নব্য-ন্যায় ধারায় ন্যায় চর্চা শুরু করেন। তিনি উদয়নের "লক্ষণাবলি", গণেশ উপাধ্যায়ের "তত্ত্বচিন্তামণি" ও তার টীকাগুলি পড়েন। কিছুদিনের মধ্যেই মধুসূদন একজন বিশিষ্ট ন্যায়শাস্ত্রবিদে পরিণত হন। কথিত আছে, চৈতন্যের প্রভাবে বঙ্গে যে ভক্তি আন্দোলন শুরু হয়েছিল, তার দ্বারাও তিনি প্রভাবিত হয়েছিলেন। একটি কিংবদন্তি অনুসারে, এই সময় মধুসূদন দ্বৈত বেদান্ত স্বীকার করেছিলেন। ন্যায়ের বাস্তব দিকটি ভেদবাদের একটি আপাত-ভিত্তি স্থাপন করে। এরপর তিনি ন্যায়শাস্ত্র প্রয়োগে অদ্বৈত বেদান্ত অস্বীকার করতে শুরু করেন। কিন্তু এই সময় তাঁর মনে হয়, তিনি যেহেতু অদ্বৈতবাদ সম্পর্কে বিশেষ জানেন না, তাই এই মতবাদ ন্যায়সম্মতভাবে অস্বীকার করতে হলে তাঁকে এটি ভালভাবে জানতে হবে। অদ্বৈত বেদান্ত শিক্ষার উদ্দেশ্যে তিনি বারাণসীতে আসেন। সেখানে তিনি রামতীর্থের অধীনে বেদান্ত শিক্ষা শুরু করেন। কিন্তু যতই অদ্বৈতবাদ শিক্ষা করতে থাকেন, ততই তিনি অদ্বৈত বেদান্তের অভ্রান্ততা সম্পর্কে নিঃসন্দেহ হতে থাকেন। পরে তিনি গুরুর কাছে স্বীকার করেন যে, তিনি আসলে অদ্বৈতবাদকে অস্বীকার করার জন্য অদ্বৈতবাদ শিখতে এসেছিলেন। তিনি গুরুকে জিজ্ঞাসা করেন, এর প্রায়শ্চিত্ত কি হতে পারে। রামতীর্থ প্রায়শ্চিত্ত হিসেবে সন্ন্যাস গ্রহণের নির্দেশ দেন।
সোহম চক্রবর্তী
সোহম চক্রবর্তী একজন জনপ্রিয় ভারতীয় অভিনেতা। তিনি শিশুশিল্পী হিসেবে তার অভিনয় জীবন শুরু করলেও বর্তমানে তিনি নায়ক চরিত্রে অভিনয় করেন। তিন বছর বয়সে তিনি "মাস্টার বিট্টু" চরিত্রে অভিনয় করে অসংখ্য দর্শকের হৃদয় জয় করে নেন। এরপর তিনি "চাঁদের বাড়ি" ছবিতে প্রথম প্রাপ্তবয়স্ক চরিত্রে অভিনয় করেন, যদিও এটা তার পক্ষে বেশ কঠিন ছিল। তিনি কঠোর পরিশ্রমের পর রাজ চক্রবর্তী পরিচালিত "প্রেম আমার" (২০০৯) ছবিতে পায়েল সরকার-এর বিপরীতে অভিনয় করার মাধ্যমে তুমুল জনপ্রিয়তা অর্জন করেন। তার আরেকটি জনপ্রিয় ছবি হল "অমানুষ"। বর্তমানে পশ্চিমবঙ্গের চলচ্চিত্র জগতে তিনি ব্যাপক জনপ্রিয়। তিনি ফিল্মজ ২৪ ডট কমে "লাভেরিয়া" চলচ্চিত্রটি মুক্তির আগে একটি সাক্ষাৎকার দেন।
তিনি ১৯৮৮ সালে বাংলা ছবি "ছোট বউ" ছবিতে শিশুশিল্পী হিসেবে অভিনয় করেন। তখন তার ২ বছর ১/২ মাস বয়স ছিল। পরবর্তিতে তার প্রথম মুখ্য ভূমিকায় ছবি "চাঁদের বাড়ি"। তার পরের ছবি "বাজিমাৎ" বক্স অফিসে মুখ থুবড়ে পড়ে। পরবর্তিতে তিনি বলেন যা তিনি কখনই আশা করেননি যা তিনি আবারো উঠে দাঁড়াতে পারবেন, তার "বাজিমাত"-এর ফ্লপ হওয়ার পরে। কিন্তু তার অভিনীত পরের ছবি 
"প্রেম আমার"(২০০৯) মারাত্মক বাণিজ্যিক সাফল্য লাভ করে। এরপর তিনি "জিনা", "রহস্য", "সোলজার" প্রভৃতি চলচ্চিত্রে অভিনয় করেন, কিন্তু তার কোনটাই বাণিজ্যিক সাফল্য লাভ করেনি। তার পরের ছবি "অমানুষ"। এই ছবিতে তিনি "বিনোদ" নামক এক অনাথের চরিত্রে অভিনয় করেন। এই ছবিও সাফল্যমন্ডিত হয়। পরবর্তীতে রাজ চক্রবর্তী পরিচালিত "বোঝেনা সে বোঝেনা" চলচ্চিত্রে তিনি চমৎকার অভিনয় করেন। তিনি বাংলা চলচ্চিত্রের এক উজ্জ্বল নক্ষত্র।
মধ্ব
মধ্ব (; ) বা আনন্দতীর্থ বা পূর্ণ প্রাজ্ঞ (১২৩৮-১৩১৭) ছিলেন হিন্দু দর্শনের তত্ত্ববাদ দ্বৈত বেদান্তের প্রধান প্রবক্তা। তিনি ভক্তি আন্দোলনের সময়কালীন অন্যতম গুরুত্বপূর্ণ দার্শনিক ছিলেন।
আর্থার কর্ণবার্গ
আর্থার কর্ণবার্গ চিকিৎসাবিজ্ঞানে নোবেল পুরস্কার বিজয়ী একজন মার্কিন প্রাণরসায়নবিদ।
কর্ণবার্গ নিউ ইয়র্ক সিটিতে এক ইহুদি পরিবারে জন্মগ্রহণ করেন। তিনি আব্রাহাম লিঙ্কন হাই স্কুল এবং নিউ ইয়র্ক সিটির সিটি কলেজে পড়াশোনা করেন। তিনি ১৯৩৭ সালে বিএসসি এবং ১৯৪১ সালে রোচেস্টার বিশ্ববিদ্যালয় থেকে ডক্টর অব মেডিসিন ডিগ্রি অর্জন করেন। তিনি স্ট্রং মেমোরিয়াল হাসপাতালে ইন্টার্নশিপ করেন। ১৯৫৩ সালে তিনি ওয়াশিংটন বিশ্ববিদ্যালয়ের অণুজীববিজ্ঞান বিভাগের অধ্যাপক নিযুক্ত হন। ১৯৫৯ সালে তিনি স্ট্যানফোর্ড বিশ্ববিদ্যালয়ের প্রাণরসায়ন বিভাগের অধ্যাপক নিযুক্ত হন। তিনি ১৯৬০ সালে সিটি কলেজ থেকে এলএলডি এবং ১৯৬২ সালে রোচেস্টার বিশ্ববিদ্যালয় থেকে ডিএসসি ডিগ্রি অর্জন করেন।
মাইকেল স্টুয়ার্ট ব্রাউন
মাইকেল স্টুয়ার্ট ব্রাউন একজন মার্কিন জিনবিজ্ঞানী। তিনি ১৯৮৫ সালে চিকিৎসাবিজ্ঞানে নোবেল পুরস্কার অর্জন করেন।
ব্রাউন ১৯৬২ সালে পেন্সিলভানিয়া বিশ্ববিদ্যালয় থেকে গ্র্যাজুয়েট হন এবং ১৯৬৬ সালে পেন্সিলভানিয়া বিশ্ববিদ্যালয়ের স্কুল অব মেডিসিন থেকে ডক্টর অব মেডিসিন ডিগ্রি অর্জন করেন। ১৯৮৮ সালে তিনি ন্যাশনাল মেডেল অব সায়েন্স অর্জন করেন।
জেমস হোয়াইট ব্ল্যাক
জেমস হোয়াইট ব্ল্যাক ছিলেন একজন স্কটিশ ডাক্তার এবং ওষুধবিদ। তিনি গ্লাসগো বিশ্ববিদ্যালয়ে ফিজিওলজি বিভাগ প্রতিষ্ঠা করেন।
তিনি সেন্ট অ্যান্ড্রুজ বিশ্ববিদ্যালয়ে চিকিৎসাবিজ্ঞানে পড়াশোনা করেন। ১৯৭৩ সালে তিনি ইউনিভার্সিটি কলেজ লন্ডনের ফার্মাকোলজি বিভাগের অধ্যাপক নিযুক্ত হন।
১৯৭৬ সালে তিনি রয়েল সোসাইটির ফেলো নির্বাচিত হন। ১৯৮১ সালে তিনি নাইট ব্যাচেলর উপাধিতে ভূষিত হন। ২০০০ সালে তিনি অর্ডার অব মেরিটে ভূষিত হন।
তুকারাম
তুকারাম (১৬০৮-১৬৪৫) ছিলেন একজন বিশিষ্ট সন্ত এবং আধ্যাত্মিক কবি। তাকে গৌরবসূচক সন্ত তুকারাম, ভক্ত তুকারাম, মহারাজ তুকারাম, তুকুবা" ও তুকুবারায়া" নামেও ডাকা হত। তুকারাম ভারতের মহারাষ্ট্রের পুনের নিকটে দেহু শহরে জন্মগ্রহণ করেন ও তার জীবনের অধিকাংশ সময় অতিবাহিত করেন। তুকারাম তার অভঙ্গ নামক ভক্তিমূলক কবিতা ও কীর্তন গানের জন্য সর্বাধিক পরিচিত।
ব্রুশ বিউটলার
ব্রুশ অ্যালান বিউটলার একজন মার্কিন প্রতিষেধকবিদ এবং জিনবিজ্ঞানী।
বিউটলার ইউনিভার্সিটি অব ক্যালিফোর্নিয়া, সান ডিয়েগো থেকে ১৯৭৬ সালে গ্র্যাজুয়েট হন। তিনি ১৯৭ সালে শিকাগো বিশ্ববিদ্যালয়ের মেডিকেল স্কুলে ভর্তি হন এবং ১৯৮১ সালে ডক্টর অব মেডিসিন ডিগ্রি অর্জন করেন। ১৯৮৫ সালে রকফেলার বিশ্ববিদ্যালয়ে সহকারী অধ্যাপক নিযুক্ত হন।
ভিত্তোরিও পোজ্জো
ভিত্তোরিও পোজ্জো (; জন্ম: ২ মার্চ, ১৮৮৬ - মৃত্যু: ২১ ডিসেম্বর, ১৯৬৮) তুরিনে জন্মগ্রহণকারী ইতালীয় ফুটবল কোচ। ১৯৩৪ এবং ১৯৩৮ সালের বিশ্বকাপ ফুটবল প্রতিযোগিতায় পরপর দুইবার ইতালি জাতীয় ফুটবল দলকে ট্রফি জয়লাভ করার ক্ষেত্রে অত্যন্ত গুরুত্বপূর্ণ ভূমিকা রাখেন। তিনি মেতোদো ফুটবল কৌশল পদ্ধতি উদ্ভাবন করে স্মরণীয় হয়ে রয়েছেন। অদ্যাবধি তিনিই হচ্ছেন একমাত্র কোচ যিনি দুইবার ফিফা বিশ্বকাপ জয়ের নেপথ্যে অবদান রেখেছেন।
পোজ্জোকে "২য় ভেচিও মেস্ত্রো" (দি ওল্ড মাস্টার) নামে ডাকা হতো। বেনিতো মুসোলিনি'র সময়কালে তিনি জাতীয় দলের কোচের দায়িত্ব পান এবং বলা হয়ে থাকে যে, কোন খেলোয়াড়ই ঐ সময়কালে পোজ্জোর নিয়মের ব্যতিক্রম ঘটাতে পারতো না।
তাঁর সময়কালে তিনি স্বাচ্ছন্দ্যে বিশ্বব্যাপী ঘুরে বেড়িয়েছেন। বিংশ শতকের শুরুতে ম্যানচেষ্টারে পড়াশোনা করেছেন। ম্যানচেস্টার ইউনাইটেডের হাফ-ব্যাক চার্লি রবার্টস এবং ডার্বি কাউন্টি ফুটবল ক্লাবের ইনসাইড-লেফট স্টিভ ব্লুমারের সাথে পরিচিত হন। ১৯০৫-০৬ মৌসুমে সুইজারল্যান্ডের গ্রাসহুপার-ক্লাব জুরিখ দলের পক্ষ হয়ে খেলেন।
১৯১২ সালের অলিম্পিক গেমসে ইতালী জাতীয় ফুটবল দলের চমকপ্রদ ব্যবস্থাপনা সত্ত্বেও স্টকহোমে অনুষ্ঠিত খেলার প্রথম রাউন্ডেই ফিনল্যান্ডের কাছে তারা ৩-২ গোলে পরাজিত হয়েছিল।
ডিসেম্বর, ১৯২৯ সালে ইতালী দলের স্থায়ী কোচের মর্যাদা পান। এ পদের জন্যে তিনি কোন অর্থ গ্রহণ করেননি। ১৯৩০ সালে সেন্ট্রাল ইউরোপীয়ান ইন্টারন্যাশনাল কাপে ইতালি ৫-০ গোলের ব্যবধানে হাঙ্গেরীকে পরাভূত করেছিল।
অ্যামিবা (গণ)
অ্যামিবা () অ্যামিবোজোয়া পর্বের অ্যামিবিডা পরিবারের একটি গণ বিশেষ।
১৭৫৫ খ্রিস্টাব্দে অগস্ট যোহান রোসেল ভন রোসেনহফ গ্রিক পৌরাণিক রূপ-পরিবর্তনকারী সমুদ্র দেবতা প্রোতিয়ুসের নামে "দের ক্লেইন প্রোটিয়াস" (; ছোট্ট প্রোটিয়াস) নামে অ্যামিবা সদৃশ একটি জীবের বর্ণনা দেন। যদিও রোসেলের চিত্রে এই জীবের সঙ্গে বর্তমানযুগে পরিচিত অ্যামিবা প্রোটিয়াস প্রজাতির অনেক মিল রয়েছে, কিন্তু কোন প্রজাতির সঙ্গে নিশ্চিতভাবে এক করা যায় না। অষ্টাদশ ও ঊনবিংশ শতাব্দীতে অ্যামিবা সদৃশ যে কোন স্বাধীন এককোষী জীবকে "প্রোটিয়াস অ্যানিমেলকিউল" বলা হত।
১৭৫৮ খ্রিস্টাব্দে রোসেলের প্রোটিয়াসের চিত্র না দেখেই কার্ল লিনিয়াস তাঁর নিজের শ্রেণীবিন্যাস পদ্ধতিতে এই জীবকে "ভলভক্স ক্যাওস" নাম দিয়ে অন্তর্ভুক্ত করেন। কিন্তু যেহেতু ফ্ল্যাজেলাযুক্ত শৈবালের একটি গণের নামের সঙ্গে ভলভক্স শব্দটি যুক্ত করা হয়ে গেছিল, তাই তিনি এর নাম পরিবর্তন করে রাখেন "ক্যাওস ক্যাওস"। ১৭৮৬ খ্রিস্টাব্দে ডেনমার্কের প্রকৃতিবিদ অটো ফ্রেইডরিশ্‌ মূলর একটি প্রজাতির বর্ণনা করেন, যার নাম তিনি রাখেন "প্রোটিয়াস ডিফ্লুয়েন্স", যা সম্ভবতঃ অ্যামিবা প্রোটিয়াস প্রজাতি হিসেবে বর্তমানযুগে পরিচিত।
১৮২২ খ্রিস্টাব্দে বোরি দে সেন্ট-ভিন্সেন্ট গ্রিক "আমোইবে" (; পরিবর্তন) শব্দটি থেকে আমিবা () নামটি রাখেন। ১৮৩০ খ্রিস্টাব্দে জার্মান প্রকৃতিবিদ ক্রিশ্চিয়ান গটফ্রেইড এহ্রেনবার্গ তাঁর নিজের তৈরিকৃত আণুবীক্ষণিক জীবের শ্রেণীবিন্যাসে এই গণকে অন্তর্ভুক্ত করেন, কিন্তু বানান পরবর্তন করে "Amoeba" ("অ্যামিবা") রাখেন।
ঐতিহাসিকভাবে, গবেষকরা অ্যামিবার সাইটোপ্লাজমকে দানাদার এন্ডোপ্লাজম এবং স্বচ্ছ এক্টোপ্লাজম এই দুই ভাগে ভাগ করেছেন, যা একটি নমনীয় কোষ পর্দা দ্বারা বেষ্টিত থাকে। এই কোষে একটিমাত্র দানাদার নিউক্লিয়াসের মধ্যে জীবের প্রায় সমস্ত ডিএনএ থাকে।
অ্যামিবা গণের প্রজাতিরা সিউডোপড নামক অস্থায়ী অঙ্গ তৈরী করে চলাফেরা ও খাদ্যসন্ধান করে থাকে। সাইটোপ্লাজমে অবস্থিত মাইক্রোফিলামেন্ট দ্বারা সমন্বয়মূলক ভাবে কাজ করে কোষ থেকে কোষ পর্দাকে বাইরের দিকে ঠেলে দেয়। অ্যামিবার সিউডোপড নলাকার ও শেষ প্রান্তে গোলাকার মুণ্ড বিশিষ্ট হয়ে থাকে। সিউডোপড ক্রমাগত প্রসারিত ও সঙ্কুচিত হয় বলে অ্যামিবার আকার খুব দ্রুত পরিবর্তনশীল হয়। ভাসমান অবস্থায় অ্যামিবা অনেকগুলি সিউডোপড একসঙ্গে তৈরী করলেও কঠিন ভূমির ওপর চলার সময় একটিমাত্র সিউডোপড চলনের দিকে তৈরী হয় এবং সমগ্র কোষটি একটি চোঙার আকৃতি ধারণ করে।
অ্যামিবা ফ্যাগোসাইটোসিস পদ্ধতিতে ক্ষুদ্রাতিক্ষুদ্র জীব ও জৈব পদার্থ এবং পিনোসাইটোসিস পদ্ধতিতে ভেসিকল তৈরি করে দ্রবীভূত পদার্থ গ্রহণ করে। এই সকল খাদ্যকণা ভ্যাকুওল নামক অঙ্গাণুতে জমা হয়।
অন্যান্য এককোষী সুকেন্দ্রিক জীবের মত অ্যামিবা মাইটোসিস ও সাইটোকাইনেসিস পদ্ধতিতে অযৌন প্রজনন সম্পন্ন করে। অন্যান্য অ্যামিবাজোয়া প্রজাতির মধ্যে জিনগত বস্তুর যৌন আদানপ্রদান লক্ষ্য করা গেলেও এই জীবের দেহে যৌন প্রজনন লক্ষ্য করা যায়নি।
মারিও রয়ম্যান্স
মারিও রয়ম্যান্স (১৯৫০ - ৫ জানুয়ারি ১৯৭৯) বেলজিয়ামের নাগরিক, "থিল ফন লিমবার্গ" (লিমবার্গ-এর রবিনহুড) বলে পরিচিত, বাংলাদেশের স্বাধীনতা যুদ্ধের একজন সুহৃদ। তিনি এদেশের নিপীড়িত জনতাকে সাহায্য করার জন্য ১৯৭১ সালের ২৪ সেপ্টেম্বর তারিখে ব্রাসেলসের মিউজিয়াম অব ফাইন আর্টস জাদুঘর থেকে একটি ছবি চুরি করে বিশ্ব গণমাধ্যমের নজরে আসেন।
ইংল্যান্ড, ফ্রান্স, জার্মানি ও ডেনমার্কের বিভিন্ন জাদুঘরে থাকা ১৬শ ও ১৭শ শতকে অঙ্কিত চিত্র নিয়ে ১৯৭১ সালের ২৩ সেপ্টেম্বর ব্রাসেলসের মিউজিয়াম অব ফাইন আর্টসে '"র‌্যঁবা এন্ড হিজ টাইম" (ইউরোপ অ্যান্ড ইটস টাইম) শিরোনামের একটি প্রদর্শনীর আয়োজন করা হয়। এখানে অন্যান্য ছবির সাথে প্রদর্শীত হচ্ছিল সপ্তদশ শতকের বিখ্যাত ডাচ শিল্পী ইয়োহান ভারমিয়ার-এর 'দ্য লাভ লেটার' ছবিটি, যার তৎকালীন সময়ে মূল্য ছিলো পাঁচ মিলিয়ন ডলার।
মারিও রয়ম্যান্স ২৩ সেপ্টেম্বর রাতে (২৪ সেপ্টেম্বর) ‌'দ্য লাভ লেটার' ছবিটি চুরি করেন এবং দাবী করেন ছবিটি ফেরৎ পেতে হলে ২০০ মিলিয়ন ফ্রাংক (চার মিলিয়ন ডলার) দিতে হবে; এবং একই সাথে শর্ত দেন যে, এই টাকাগুলো দিতে হবে কারিতাস-কে আর এই টাকা খরচ করতে হবে পূর্ব পাকিস্তানের শরণার্থীদের সহায়তা করার জন্য।
বাংলাদেশ সহায়ক শিল্পী-সাহিত্যিক-বুদ্ধিজীবি সমিতি
বাংলাদেশ সহায়ক শিল্পী-সাহিত্যিক-বুদ্ধিজীবি সমিতি ১৯৭১ সালে ভারতের কলকাতায় বসবাসরত শিল্পী, সাহিত্যিক ও বুদ্ধিজীবিদের একটি সংগঠন, যারা বিভিন্নভাবে এদেশের মুক্তিযুদ্ধে সহায়তা দান করেছেন।
মূলত ভারতীয় বাঙালি কথাসাহিত্যিক ও সাংবাদিক দীপেন্দ্রনাথ বন্দ্যোপাধ্যায় এর নেতৃত্বে এই সহায়ক সমিতিটি গড়ে ওঠে এবং এই সমিতির সভাপতি ছিলেন তারাশঙ্কর বন্দ্যোপাধ্যায়।
এই সমিতির সদস্যরা বাংলাদেশ থেকে মুক্তিযুদ্ধকালে শরনার্থী হয়ে যাওয়া শিল্পী, সাহিত্যিক ও বুদ্ধিজীবীদের নাম-ঠিকানা লিপিবদ্ধ করে রাখতেন এবং তাঁদেরকে সংগঠিত করতে সহায়তা করতেন।
জ্যঁ ক্যুয়ে
জ্যঁ ক্যুয়ে (জন্মঃ ১৯৪২ - ) পুরো নাম জ্যঁ ইউজিন পল ক্যুয়ে, একজন ফরাসী নাগরিক ও বাংলাদেশের স্বাধীনতা যুদ্ধের একজন সুহৃদ। তিনি এদেশের নিপীড়িত জনতাকে সাহায্য করার জন্য ১৯৭১ সালের ৩ ডিসেম্বর তারিখে ফ্রান্স থেকে পিআইএ-এর একটি বিমান ছিনতাই করার চেষ্টা করে বিশ্ব গণমাধ্যমের নজরে আসেন।
জ্যঁ ক্যুয়ে ১৯৭১ সালের ৩ ডিসেম্বর ব্যাগে বোমা ও হাতে রিভলবার নিয়ে ফ্রান্সের প্যারিসের অর্লি বিমানবন্দরে দাঁড়ানো পাকিস্তান ইন্টারন্যাশনাল এয়ারওয়েজের একটি বোয়িং ৭২০ বিমানের ককপিটে উঠে পড়েন এবং বাংলাদেশের মুক্তিযুদ্ধের শরণার্থীদের জন্য ২০ টন ওষুধ ও ত্রাণসামগ্রী দাবি করেন। মাত্র ২৮ বৎসর বয়সী এই দু:সাহসী ফরাসী যুবক বাংলাদেশের মুক্তিযুদ্ধের সমর্থনে এই বিমানকে পাঁচ ঘণ্টা রানওয়েতে দাঁড় করিয়ে রেখেছিলেন। তার একমাত্র দাবি ছিল, পূর্ব পাকিস্তানের স্বাধীনতাকামী যুদ্ধরত মানুষ বিশেষ করে ভারতে আশ্রয়গ্রণকারী শরণার্থীদের সাহায্যার্থে কিছু ঔষুধ ওই বিমানটিতে তুলে পাঠাতে হবে। এই অসামান্য ঘটনা টেলিভিশনের মাধ্যমে সরাসরি প্রচারিত হয়েছিল এবং পরদিন পত্র-পত্রিকায় প্রকাশিত হয়ে সারা বিশ্বকে স্তম্ভিত করে দিয়েছিল।
দুপুর ১১.৫০ মিনিটে পিআইএ-র বোয়িংটির ককপিটে গিয়ে পাইলটের গায়ে ৯এমএম পিস্তল ঠেকিয়ে তিনি দাবী তোলেন ঔষধ সামগ্রী পাঠাতে হবে শরণার্থীদের সাহায্যার্থে। তার হাতে একটি বাক্স; সে বললো এটি বোমা। সাহায্য না-পাঠানো হলে বোমা ফাটিয়ে বিমানটি উড়িয়ে দেয়া হবে। ভয়ে কাঁপতে থাকলো যাত্রীরা যাদের অধিকাংশই পাকিস্তানী। ততক্ষণে টিভিতে “সরাসরি” দেখানো হচ্ছে সব কিছু। এ সময় পশ্চিম জার্মানির তদানীন্তন ভাইস চ্যান্সেলর উইলি ব্র্যান্ডট ফ্রান্স সফরে এসেছেন। এ সফরের উদ্দেশ্য নানা দ্বিপাক্ষিক বিষয় নিয়ে ফরাসি প্রেসিডেন্ট পম্পেডুর সঙ্গে শীর্ষ বৈঠক করা। এই চাঞ্চল্যকর ঘটনায় সব কর্মসূচী ভেস্তে যায়।
আলোচনায় বসা হলো জ্যঁ ক্যুয়ে’র সঙ্গে। তিনি সাফ জানিয়ে দিলেন, ব্যক্তিগত কোনো লাভালাভের ব্যাপার এখানে নেই। তিনি কেবল চান মুক্তিযুদ্ধরত বাংলাদেশে যেন ফ্রান্স সরকার ঔষুধ সরবরাহ করে সহায়তা করে। আর পিআইএর এই বিমানে করেই যেন সেই মালামাল বাংলাদেশে প্রেরণ করা হয়।
জ্যঁ ক্যুয়ের দাবিও ফরাসী সরকার সহজে মেনে নেয়নি। কমান্ডো বাহিনী দিয়ে দিয়ে অর্লি বিমানবন্দর ছেয়ে ফেলে ফরাসী সেনাবাহিনী। তবে এক পর্যায়ে বিকাল ৫টা ১৫ মিনিটের দিকে সরকার মেনে নেয় তার দাবি। ফরাসী রেডক্রস ও অন্য একটি সাহায্য সংস্থার সহায়তায় দ্রুত সংগ্রহ করে অর্লি বিমান বন্দরে আনা হয় ১ টন ঔষধ। শেষাবধি পিআইএ-র ঐ বিমানেই তোলা হয় ১ টন ঔষুধ এবং বাকী ঔষধ অনতিবিলম্বে প্রেরণের প্রতিশ্রুতি প্রদান করা হয়। বিমানে ঔষধ বোঝাই করার মুহূর্তে মেকানিকের ছদ্মবেশে ২জন পুলিশ উঠে ককপিটে গিয়ে জ্যঁ ক্যুয়েকে আক্রমণ করে বসে এবং কিল-ঘুষিতে কাবু করে গ্রেপ্তার ফেলে। অঁদ্রে দ্য মল্টা নামের একটি সাহায্য সংস্থার মাধ্যমে সেই ঔষুধ বাংলাদেশে পৌঁছানো হয়েছিল। জ্যঁ ক্যুয়ের কাছে কোন বোমা ছিল না। যে বাক্সটি তাঁর হাতে ছিল তাতে কেবল কিছু বৈদ্যুতিক তার, বই, এক কপি বাইবেল এবং একটি ইলেকট্রিক শেভার পাওয়া গিয়েছিল। তথাপি বিমান হাইজ্যাকের অপরাধে আদালতে তার বিচার হয়েছিল এবং তার ৫ বছর কারাদণ্ড হয়েছিল। তবে ১৯৭৩-এ তাকে মুক্তি দেয়া হয়।
অন্তরকলন সূচী
যদি formula_5 হয় তবে
ট্রাস্ট ব্যাংক লিমিটেড
ট্রাস্ট ব্যাংক লিমিটেড (Trust Bank Limited)বাংলাদেশের বেসরকারী ব্যাংকগুলোর মধ্যে অন্যতম। এটি বাংলাদেশের সেনা কল্যান সংস্থা (আর্মি ওয়েল ফেয়ার ট্রাস্ট) কর্তৃক পরিচালিত একটি বেসরকারী মালিকানার বাণিজ্যিক ব্যাংক।
এই ব্যাংকটি ১৯৯৯ সালে প্রতিষ্ঠিত হয়।
এই ব্যাংকটি বর্তমানে যেসব কার্যক্রম পরিচালনা করছে তার মধ্যে রয়েছে:
ব্যাংকটির বর্তমানে শাখার সংখ্যা ৭৩টি, এসএমই সেন্টার ৭ টি, এটিএম বুথের সংখ্যা ৯৬টা এবং পিওএস সেন্টার ৬০টি।
১৯৭৫ ক্রিকেট বিশ্বকাপ ফাইনাল
১৯৭৫ ক্রিকেট বিশ্বকাপ ফাইনাল () ২১ জুন, ১৯৭৫ তারিখে লন্ডনের লর্ডসে অনুষ্ঠিত হয়। গ্রুপ পর্যায়ে বি গ্রুপের দুইটি দল - ওয়েস্ট ইন্ডিজ এবং অস্ট্রেলিয়া একে-অপরের বিরুদ্ধে প্রতিদ্বন্দ্বিতা করে। ক্লাইভ লয়েড ওয়েস্ট ইন্ডিজের এবং ইয়ান চ্যাপেল অস্ট্রেলিয়ার পক্ষে দলকে নেতৃত্ব দেন। এতে অস্ট্রেলিয়াকে ১৭ রানের স্বল্প ব্যবধানে পরাজিত করে বিশ্বকাপ ক্রিকেটের উদ্বোধনী আসরে ওয়েস্ট ইন্ডিজ চ্যাম্পিয়ন হয় ও প্রুডেনশিয়াল কাপ জয় করে।
১৯৭৫ সালের বিশ্বকাপ প্রতিযোগিতায় কাউকে ম্যান অব দ্য সিরিজের পুরস্কার প্রদান করা হয় নাই।
সেমি-ফাইনালে অস্ট্রেলিয়ার গ্যারি গিলমোর বোলার হিসেবে বিশ্বকাপের ইতিহাসে সেরা ক্রীড়া নৈপুণ্য প্রদর্শন করেন। তিনি মাত্র ১৪ রানের বিনিময়ে ৬ উইকেট লাভ করেন। ফলে, ইংল্যান্ড ৩৬.২ ওভারে মাত্র ৯৩ রানে গুটিয়ে যায় ও তাদের ফাইনালে খেলার সাধ তিরোহিত হয়। এক পর্যায়ের তারা ৭ উইকেটের বিনিময়ে ৩৭ রান করেছিল। অস্ট্রেলিয়াও নাটকীয়ভাবে ৬ উইকেটে ৩৯ রান সংগ্রহ করে। কিন্তু গিলমোরের ৫টি চার ও ২৮ বলে ২৮ রানে করা অল-রাউন্ড নৈপুণ্যে অস্ট্রেলিয়া ফাইনালে উত্তীর্ণ হয়।
অন্য সেমিফাইনালে ওয়েস্ট ইন্ডিজ টসে জয়ী হয়ে নিউজিল্যান্ডকে ব্যাটিংয়ে পাঠায়। বোলিং আক্রমণ ঠেকিয়ে নিউজিল্যান্ডের রান এক উইকেটে ৯৮ হয়। কিন্তু অধিনায়ক গ্লেন টার্নার এবং জিওফ হাওয়ার্থ আউট হয়ে ফিরে গেলে নিউজিল্যান্ডের বাকী ৯ উইকেটে আর মাত্র ৬০ রান সংগ্রহ করতে পারে। ১৫৮ রানের জবাবে আলভিন কালীচরণ ও গর্ডন গ্রীনিজের ২য় উইকেট জুটিতে ১২৫ রান করে সহজ জয় তুলে নেয়। ফলে ওয়েস্ট ইন্ডিজ ফাইনালে চলে যায়।
ওয়েস্ট ইন্ডিজের ক্লাইভ লয়েডের অধিনায়কোচিত সেঞ্চুরিতে অস্ট্রেলিয়াকে ১৭ রানে পরাভূত করে বিশ্বকাপ ক্রিকেটের প্রথম আসরে চ্যাম্পিয়ন হবার গৌরব অর্জন করে। ৮৫ বলে ১০২ রানে করা তাঁর এ ইনিংসে তিনি সর্বমোট ১২টি চার ও ২টি ছক্কা হাঁকান। অসাধারণ এ ইনিংসের জন্যে তিনি ম্যান অব দ্য ম্যাচের পুরস্কার অর্জন করেন। অস্ট্রেলিয়ার ইনিংসের উল্লেখযোগ্য দিক ছিল শীর্ষস্তরের ব্যাটসম্যানদের রান আউট হয়ে সাজঘরে ফিরে যাওয়া। দ্রুত রান নিতে গিয়েই দলের সর্বমোট পাঁচজন ব্যাটসম্যান এভাবে আউট হন; তন্মধ্যে ভিভ রিচার্ডস একাই তিনটি রান আউট করেন।
অস্ট্রেলিয়ার অধিনায়ক ইয়ান চ্যাপেল টসে জয়ী হয়ে ওয়েস্ট ইন্ডিয়ানদেরকে ব্যাটিংয়ে আমন্ত্রণ জানান। ৫০ রানের মধ্যেই ৩ উইকেট পতনের পর রোহন কানহাই এবং ক্লাইভ লয়েড ক্রীজে নামেন। ৪র্থ উইকেটে এ জুটি ১৪৯ রান করে দলকে খেলায় ফিরিয়ে আনে। লয়েড আউট হবার সময় দলের রান হয় ৪/১৯৯। এরপর দলের সংগ্রহ এক পর্যায়ে দাড়ায় ৬/২০৯। তারপর নীচের সারির ব্যাটসম্যানদের কল্যাণে দলটি সর্বমোট ২৯১ রান করে। এ রানের প্রত্যুত্তরে অস্ট্রেলিয়ার গ্রেগ চ্যাপেল ও ইয়ান চ্যাপেল ভ্রাতৃদ্বয় দলকে ২/১১৫ নিয়ে যান। কিন্তু ভিভ রিচার্ডসের সহায়তায় লয়েড কর্তৃক ইয়ান চ্যাপেলের রান আউট এবং ডগ ওয়াল্টার্সের উইকেট হারালে অস্ট্রেলিয়ার ব্যাটিং মেরুদণ্ড ভেঙ্গে পড়ে। এরফলে অস্ট্রেলিয়া ২৭৪ রানে অল-আউট হয়ে যায় ও ১৭ রানে পরাজিত হয়।
২০১৩ বাংলাদেশ প্রিমিয়ার লীগের স্কোয়াড
এটি বাংলাদেশ প্রিমিয়ার লীগ ২০১৩ এর অংশগ্রহণকারী ৭টি দলের স্কোয়াডের তালিকা।
মাহমুদুর রহমান মজুমদার
ব্রিগেডিয়ার (অব:) মাহমুদুর রহমান মজুমদার (১৯২১ - ১৯ ডিসেম্বর ২০১১) বাংলাদেশের একজন সেনাকর্মকর্তা এবং রাজনীতিবিদ। স্বাধীনতা-পূর্ব পাকিস্তান সেনা বাহিনীর একমাত্র বাঙ্গালী ব্রিগেডিয়ার হিসেবেই তিনি সমধিক পরিচিত। তিনি ১৯৭১ সালে পাকিস্তান সেনাবাহিনীর উর্দ্ধতন কর্তৃপক্ষের নির্দেশ অমান্য করে "সোয়াত" জাহাজ থেকে অস্ত্র খালাসে বাধা দান করায় নিজের পদ হতে অপসারিত হন।
মাহমুদুর রহমান মজুমদার ১৯২২ সালের ২৫ ডিসেম্বর তারিখে তৎকালীন ভারতীয় উপমহাদেশের কাছাড় জেলার কাঠিহড়া থানার চন্ডিনগর গ্রামে জন্মগ্রহণ করেন; তাঁর পৈতৃক নিবাস বাংলাদেশের সিলেট জেলার জকিগঞ্জ উপজেলায় কসকনকপুর ইউনিয়নের বলরামের চক গ্রামে। তাঁর পিতার নাম: ওয়াজেদ আলী মজুমদার।
এম. আর. মজুমদার ১৯৫০ সালে পাকিস্তান সেনাবাহিনীতে ক্যাপ্টেন হিসেবে যোগদান করেন ও ১৯৬৫ সালের ভারত-পাকিস্তান যুদ্ধে শিয়ালকোট সেক্টরে বীরত্বের সাথে যুদ্ধ পরিচালনার জন্য পাকিস্তান সরকার কর্তৃক সম্মানসূচক "টিকিউ" পদক লাভ করেন। তাঁকে ১৯৬৯ সালে পাকিস্তান সেনাবাহিনীতে 'ব্রিগেডিয়ার' পদে পদোন্নতি দেয়া হয়।
তিনি ১৯৭১ সালে চট্টগ্রামের ইস্ট বেঙ্গল রেজিমেন্টাল সেন্টারের কমান্ড্যান্ট (ইবিআরসি) হিসেবে দায়িত্বরত ছিলেন এবং তিনিই ছিলেন তৎকালীন পূর্ব পাকিস্তানের সর্ব জ্যেষ্ঠ বাঙালি সেনা কর্মকর্তা।
বাংলাদেশের স্বাধীনতা যুদ্ধের প্রাথমিক পর্যায়ে অন্যতম পরিকল্পনাকারী হিসেবে তিনি পরিচিত। সোয়াত জাহাজ হতে অস্ত্র খালাসে বাধা দেবার পাশাপাশি তিনি বাংলাদেশের রাজনৈতিক নেতৃবৃন্দকে বিভিন্ন তথ্য পাচার করছিলেন। ব্রিগেডিয়ার এম আর মজুমদার নিরস্ত্র বাঙালিদের ওপর গুলি বর্ষণে অস্বীকৃতি জানিয়ে এমভি সোয়াত এর মালামাল খালাসের কাজে বাঁধা সৃষ্টি করলে তাঁকে ২৪ মার্চ তাঁর পদ থেকে অব্যাহতি দেন জেনারেল খাদিম। তাঁকে এই বলে অব্যাহতি দেয়া হয়ে যে তার এখন জয়দেবপুরে গিয়ে ২ ইবিআর এর কাছে রিপোর্ট করতে হবে, তাঁর বদলে ব্রিগেডিয়ার এম এইচ আনসারি চট্টগ্রাম এলাকার দায়িত্ব পান। পরবর্তীতে তাঁর কর্মকান্ড ফাঁস হয়ে গেলে ২৬ মার্চ তারিখে আটক করে পশ্চিম পাকিস্তান নিয়ে যাওয়া হয়েছিল। তিনি ১৯৭৩ সালে সেখানকার কনসেনট্রেশন ক্যাম্প মুক্তি পেয়ে দেশে প্রত্যাবর্তন করেন।
সেনাবাহিনীর চাকুরী হতে অবসর গ্রহণের পর তিনি রাজনীতিতে যোগ দেন এবং দুই মেয়াদে (১৯৮৬ ও ১৯৮৮) কানাইঘাট - জকিগঞ্জ আসন হতে সংসদ সদস্য নির্বাচিত হন।
তিনি ২০১১ সালে ১৯ ডিসেম্বর তারিখে ঢাকার সম্মিলিত সামরিক হাসপাতালে মৃত্যুবরণ করেন; মৃত্যুকালে তাঁর বয়স হয়েছিলো ৮৯ বছর।
পূবালী ব্যাংক লিমিটেড
পূবালী ব্যাংক লিমিটেড বাংলাদেশের স্বায়ত্বশাসিত বাণিজ্যিক ব্যাংকগুলোর মধ্যে অন্যতম। শাখা ও কর্মকান্ডের বিচারে, সরকারি মালিকানাধীন ব্যাংকগুলোর পরেই এটি বাংলাদেশের বৃহত্তম ব্যাংক। এই ব্যাংকটি সেরা আর্থিক প্রতিষ্ঠান হিসেবে 'বাংলাদেশ বিজনেস এওয়ার্ড-২০০৯' পদক অর্জন করেছে।
এই ব্যাংকটি পূর্ব পাকিস্তানের কয়েকজন বাঙালি উদ্যোক্তার উৎসাহে ১৯৫৯ সালে ইস্টার্ন মার্কেন্টাইল ব্যাংক নামে প্রতিষ্ঠিত হয়। স্বাধীনতা লাভের পর ১৯৭২ সালে এটি পূবালী ব্যাংক নামে সরকারিকরণ করা হয় এবং পুণরায় ১৯৮৩ সালে এটিকে বেসরকারিকরণ করা হয় ও নামকরণ করা হয় "পূবালী ব্যাংক লিমিটেড"।
এই ব্যাংকটি বর্তমানে যেসব কার্যক্রম পরিচালনা করছে তার মধ্যে রয়েছে:
ব্যাংকটির বর্তমানে (২০১৭) শাখার সংখ্যা ৪৫৩ টি।
ঢাকা ব্যাংক লিমিটেড
ঢাকা ব্যাংক লিমিটেড বাংলাদেশের একটি বণিজ্যিক ব্যাংক। এটি দেশের প্রথমদিকে বেসরকারি মালিকানায় প্রতিষ্ঠিত ব্যাংকগুলোর মধ্যে অন্যতম।
এই ব্যাংকটি ১৯৯৫ সালের ৫ জুলাই প্রতিষ্ঠিত হয়।
ন্যাশনাল ব্যাংক লিমিটেড
ন্যাশনাল ব্যাংক লিমিটেড () বাংলাদেশের বেসরকারি মালিকানার ব্যাংকগুলোর মধ্যে অন্যতম।
এই ব্যাংকটি সাধারণত যেসকল পরিসেবা দিয়ে থাকে (২০১৩) সেগুলো হলো:
রংপুর রাইডার্স
রংপুর রাইডার্স বাংলাদেশ প্রিমিয়ার লীগ বা বিপিএল এ অংশগ্রহণকারী একটি ক্রিকেট দল যেটি বাংলাদেশের রংপুর বিভাগের প্রতিনিধিত্ব করছে। বাংলাদেশ প্রিমিয়ার লীগ প্রথম আসরে ৬ টি দল নিয়ে যাত্রা শুরু করে এবং ৭ম দল হিসেবে রংপুর রাইডার্স ২০১৩ বাংলাদেশ প্রিমিয়ার লীগে অংশগ্রহণ করে।
৫ম আসরে, ফাইনালে ঢাকা ডায়নামাইটসকে হারিয়ে রংপুর রাইডার্স প্রথম বারের মত বিপিএলের শিরোপা লাভ করে।
২০১২ সালের ডিসেম্বর মাসে "আই স্পোর্টস" ১.১ মিলিয়ন মার্কিন ডলারের বিনিময়ে দলটির ফ্রাঞ্চাইজি কিনে নেয়।
নিম্নে উল্লেখিত খেলোয়াড়গণ এই দলের বর্তমান সদস্য। ড্রাফট আয়োজনের তারিখ পর্যন্ত সকল খেলোয়াড়ের উপাত্ত সঠিক।
রংপুর রাইডার্স বিপিএল-২০১৭ এর চ্যাম্পিয়ন । ডিফেন্ডিং চ্যাম্পিয়ন ঢাকা ডায়নামাইটসকে ৫৭ রানে পরাজিত করে। রংপুর প্রথমে ব্যাটিং করে ২০৬ রানের বিশাল রান গড়ে গেইলের ৬৯ বলে ১৪৬ রানের অনবদ্য সেঞ্চুরিতে। জবাবে ঢাকা ৯ উইকেটে ১৪৯ রান করে।
ফটিকছড়ি পৌরসভা
ফটিকছড়ি বাংলাদেশের চট্টগ্রাম জেলার অন্তর্গত একটি পৌরসভা। স্থানীয়ভাবে "বিবিরহাট" নামে পরিচিত এই ছোট্ট শহরটির অবস্থান ধুরুং নদীর পাড়ে। আঞ্চলিক মহাসড়ক R160 (৯৮ কিলোমিটার দীর্ঘ) হাটহাজারী পৌরসভা থেকে ফটিকছড়ি পৌরসভার উপর দিয়ে খাগড়াছড়ি গিয়ে পৌঁছেছে। এটি ২০১১ সালের ৩১ মার্চ বাংলাদেশ সরকার কর্তৃক পৌরসভা হিসেবে ঘোষিত হয়। সেই সাথে ফটিকছড়ি উপজেলা নির্বাহী কর্মকর্তাকে পৌর প্রশাসক হিসেবে নিয়োগ দেয়া হয়।
ফটিকছড়ি পৌরসভার আয়তন ৩৭.১৫ বর্গ কিলোমিটার।
২০১১ সালের পরিসংখ্যান অনুযায়ী ফটিকছড়ি পৌরসভার লোকসংখ্যা প্রায় ১ লক্ষ। এর মধ্যে পুরুষ প্রায় ৪৫ হাজার এবং মহিলা প্রায় ৫৫ হাজার।
ফটিকছড়ি উপজেলার মধ্যাংশে ফটিকছড়ি পৌরসভার অবস্থান। চট্টগ্রাম জেলা সদর থেকে এ পৌরসভার দূরত্ব প্রায় ৪৩ কিলোমিটার। এর পূর্বে লেলাং ইউনিয়ন ও কাঞ্চননগর ইউনিয়ন, উত্তরে কাঞ্চননগর ইউনিয়ন ও পাইন্দং ইউনিয়ন, পশ্চিমে পাইন্দং ইউনিয়ন ও সুন্দরপুর ইউনিয়ন এবং দক্ষিণে নাজিরহাট পৌরসভা অবস্থিত।
ফটিক অর্থ স্বচ্ছ ও ছড়ি অর্থ ঝর্ণা বা খাল। উপজেলার পশ্চিমাংশে ফটিকছড়ি খাল নামক একটি স্বচ্ছ ঝর্ণা আছে। নৈসর্গিক সৌন্দর্য্যে ভরা খালটি সীতাকুণ্ড পাহাড়ী রেঞ্জ থেকে উৎপন্ন হয়ে যোগিনী ঘাটা নামক স্থানে হালদা নদীর সাথে মিলিত হয়েছে। একসময় ফটিকছড়ি উপজেলার অবস্থান ছিল ভূজপুরের দক্ষিণ প্রান্ত দিয়ে প্রবাহিত এই ফটিকছড়ি নদীর তীরে। ফটিকছড়ি খাল থেকেই এই থানার নামকরণ হয়। পৌরসভা গঠিত হবার পর উপজেলার নামেই পৌরসভার নামকরণ হয়।
ফটিকছড়ি উপজেলার ৮নং রাঙ্গামাটিয়া ও ৯নং ধুরুং ইউনিয়নের সম্পূর্ণ অংশ নিয়ে গঠিত ফটিকছড়ি পৌরসভা। এটি "গ" শ্রেণীর পৌরসভা। এটি জাতীয় সংসদের ২৭৯নং নির্বাচনী এলাকা চট্টগ্রাম-২ এর অংশ। এ পৌরসভার প্রশাসনিক কার্যক্রম ফটিকছড়ি থানার আওতাধীন। এতে মোট ওয়ার্ড নয়টি। ২০১২ খ্রিস্টাব্দের ৬ অক্টোবর তারিখে পৌরসভার প্রথম নির্বাচন অনুষ্ঠিত হয়। ২০১২ সালের ১৮ ডিসেম্বর পৌরসভার প্রথম বাজেট ঘোষণা করা হয়।
ফটিকছড়ি পৌরসভার স্বাক্ষরতার হার ৬০.৩২%। পৌরসভায় ১টি বিশ্ববিদ্যালয় কলেজ, ১টি ফাজিল মাদ্রাসা, ১টি স্কুল এন্ড কলেজ, ১টি আলিম মাদ্রাসা, ৪টি মাধ্যমিক বিদ্যালয়, ২টি দাখিল মাদ্রাসা, ১টি কওমী মাদ্রাসা, ১৬টি প্রাথমিক বিদ্যালয় ও ৬টি কিন্ডারগার্টেন রয়েছে।ফটিকছড়ি পৌরসভায় ৯২টি মসজিদ ও ১০টি মন্দির রয়েছে।
ফটিকছড়ি পৌরসভায় ৫০ শয্যাবিশিষ্ট ১টি উপজেলা স্বাস্থ্য কমপ্লেক্স এবং ৮টি ডায়াগনস্টিক সেন্টার রয়েছে।
ফটিকছড়ি পৌরসভায় সরকারি পরিচালনাধীন জেলা পরিষদ ডাকবাংলো ছাড়াও রয়েছে বেসরকারি ব্যবস্থাপনায় বিভিন্ন হোটেল ও বোর্ডিং।
অর্ডার অব দ্য ব্রিটিশ এম্পায়ার
ব্রিটিশ সাম্রাজ্যের আদেশ () হচ্ছে এক ধরনের সম্মানসূচক ব্রিটিশ পদবী। রাজা পঞ্চম জর্জ কর্তৃক ৪ জুন, ১৯১৭ সালে এটি তুলনামূলকভাবে নতুনতর পদবীরূপে সৃষ্টি করা হয়। এ পদবীটি সাধারণ জনগণ এবং সামরিক বাহিনীতে কর্মরতদের যথাযথভাবে মর্যাদাদানের লক্ষ্যে তৈরী করা হয়েছে। পাঁচটি শ্রেণীতে বিভক্ত ওবিই পদবীতে বড় থেকে ছোট অণুক্রমে প্রদান করা হয়। প্রাতিষ্ঠানিকভাবে পদবীটিকে দ্য মোস্ট এক্সিলেন্ট অর্ডার অব দ্য ব্রিটিশ এম্পায়ার নামে অভিহিত করা হয়।
ওবিই পদবীকে বড় থেকে ছোট অণুক্রমে সাজিয়ে পাঁচটি শ্রেণীতে বিভাজন ঘটানো হয়েছে -
তন্মধ্যে শীর্ষতম দুই র‌্যাঙ্কিংধারী স্বয়ংক্রিয়ভাবে নাইট অথবা ডেমগণ তাদের নামের শীর্ষভাগে "স্যার" (পুরুষ) কিংবা "ডেম" (নারী) উপাধিরূপে ব্যবহার করতে পারেন। তবে, এ পদবীধারণ করা বাধ্যতামূলক নয়।
সম্মানসূচক পদবীর প্রতিপাদ্য বিষয় হচ্ছে - "ঈশ্বর এবং সাম্রাজ্যকে ধন্যবাদ জানিয়ে"। ব্রিটিশ সম্মানসূচক পদবীটি ব্রিটেনের সম্মাননা পদ্ধতির সবচেয়ে নবীনতম; কিন্তু দশ লক্ষ জীবিত ব্যক্তি বিশ্বব্যাপী এ পদবী ধারণ করে আছেন যা সংখ্যার আকারে বৃহত্তম।
মূলতঃ রাজা পঞ্চম জর্জ প্রথম বিশ্বযুদ্ধে জয়লাভের স্বীকৃতিস্বরূপ হাজার হাজার লোককে সম্মাননা জানাতে চেয়েছিলেন। তিনি এ সম্মাননার বাইরে সাধারণ সৈনিকদেরকে রেখেছিলেন। সেজন্যে তিনি ব্রিটিশ সম্মাননা পদ্ধতিতে রূপরেখা প্রণয়ন করেন -
রাজা পঞ্চম জর্জ প্রথম বিশ্বযুদ্ধকালীন সময়ে যুদ্ধক্ষেত্রের বাইরে অগণিত ব্যক্তিদের সম্মান জানানোর পদক্ষেপ নেন। প্রতিষ্ঠাকালীন সময়ে ১৯১৮ সালে সম্মাননাটি কেবলমাত্র একটি বিষয়কে ঘিরেই প্রবর্তিত হয়েছিল। কিন্তু পরবর্তীকালে এটি সামরিক এবং সাধারণ নাগরিক - এ দুটি অংশে বিভাজিত হয়ে যায়।
২০১৩ বাংলাদেশ প্রিমিয়ার লীগের খেলোয়াড় নিলাম
বাংলাদেশ প্রিমিয়ার লীগ ২০১৩ এর জন্য খেলোয়াড় নিলাম ২০ ডিসেম্বর, ২০১২ তে হোটেল রেডিসন, ঢাকায় অনুষ্ঠিত হয়।নিলামে বিদেশি গোল্ডেন শ্রেণীর খেলোয়াড়দের মূল্যসীমা ৭৫ থেকে এক লাখ ৫০ হাজার ডলার। দেশি গোল্ডেন শ্রেণীর ক্ষেত্রে সীমাটা ৪৫ থেকে ৭০ হাজার ডলার।নিলামে স্থানীয় ও বিদেশি জন্য তিনটি শ্রেণী নির্ধারন করে দেয়া হয়।স্থানীয় খেলোয়াড়দের তিন শ্রেণীর জন্য দাম নির্ধারন করে দেয়া হয় যথাক্রমে ৩০ থেকে ৪৫ হাজার ডলার, ২০ থেকে ৩০ হাজার ডলার ও ১০ থেকে ২০ হাজার ডলার।বিদেশি খেলোয়াড়দের ক্ষেত্রে এই তিন শ্রেণীর মূল্যসীমা যথাক্রমে ৫০ থেকে ৭৫ হাজার ডলার। ‘বি’ শ্রেণীর ৩০ থেকে ৫০ হাজার ডলার এবং ‘সি’ শ্রেণীর ১৫ থেকে ৩০ হাজার ডলার।
দেশীয় খেলোয়াড়দের সর্বোচ্চ ৩টি শ্রেণীর মূল্য নিচে দেওয়া হল :বিদেশী খেলোয়াড়দের সর্বোচ্চ ৩টি শ্রেণীর মূল্য নিচে দেওয়া হল:
জন ম্যাকাফি
জন ম্যাকাফি (; জন্ম: সেপ্টেম্বর, ১৯৪৫ কিংবা ১৯৪৬) ইংল্যান্ডে জন্মগ্রহণকারী ব্রিটিশ-আমেরিকান কম্পিউটার প্রোগ্রামার ও সফটওয়্যার নির্মাতা। তিনি জনপ্রিয় হয়ে আছেন ম্যাকাফি, ইনকর্পোরেট প্রতিষ্ঠানের প্রতিষ্ঠাতা হিসেবে যা ম্যাকাফি এন্টিভাইরাস প্রোগ্রাম রচনা করে থাকে। শৈশবকাল ভার্জিনিয়ার সালেমে অতিবাহিত করেন। ১৯৬৭ সালে রোয়ানোক কলেজ থেকে গণিতে স্নাতক ডিগ্রী অর্জন করেন।
ম্যাকাফি যোগ ব্যয়াম শিক্ষা দিয়ে থাকেন। যোগ ব্যয়াম সম্পর্কীয় বেশ কয়েকটি পুস্তকও ইতোমধ্যেই রচনা করেছেন তিনি।
২০১২ সালে মেন্সা বুলেটিনের একটি নিবন্ধে তিনি বলেন যে বাণিজ্যিকভাবে প্রথম এন্টি-ভাইরাস প্রোগ্রাম রচনা করায় তিনি হ্যাকারদের কাছে সবচেয়ে বেশী জনপ্রিয় লক্ষ্যে পরিণত হয়েছেন। তিনি আরো বলেন, হ্যাকাররা আমাকে হ্যাকিং করার তৎপরতা চালিয়ে সম্মানিত হবার চেষ্টা চালাচ্ছে। তিনি তাঁর নিজের নিরাপত্তার চাদরে মোড়ানোর জন্য অন্যান্য লোকের মাধ্যমে কম্পিউটার যন্ত্রাংশ ক্রয় করান, কম্পিউটার সেট-আপে ছদ্মনাম এবং দৈনিক কয়েকবার আইপি এড্রেস পরিবর্তন করান।
২০১২ সালে এক প্রশ্নের জবাবে তিনি বলেন, "আমি ম্যাকাফি এন্টি-ভাইরাস ব্যবহার করি না এবং অনেকাংশে এটি দুঃশ্চিন্তাদায়ক।"
১৯৬৮ থেকে ১৯৭০ সাল পর্যন্ত নিউইয়র্কে অবস্থিত নাসা'র মহাকাশ বিদ্যা প্রতিষ্ঠানে প্রোগ্রামার হিসেবে কর্মরত ছিলেন। সেখান থেকে ইউনিভ্যাকে সফটওয়্যার নকশাবিদ এবং তারও পরে জেরক্সে অপারেটিং সিস্টেম স্থপতিরূপে কাজ করেন। ১৯৭৮ সালে কম্পিউটার সায়েন্সেস কর্পোরেশনের সফটওয়্যার পরামর্শকরূপে যোগ দেন। ১৯৮০-এর দশকে লকহীডে কর্মরত অবস্থায় ম্যাকাফি পাকিস্তানী ব্রেইন নামীয় কম্পিউটার ভাইরাসের কপি সংগ্রহ করেন এবং ভাইরাসের বিরুদ্ধে মোকাবেলার লক্ষ্যে সফটওয়্যারের উন্নয়ন কর্মকাণ্ড শুরু করেন।
১৯৮৭ সালে জন ম্যাকাফি কম্পিউটার এন্টি-ভাইরাস কোম্পানীরূপে ম্যাকাফি অ্যাসোসিয়েটস গড়ে তোলেন। শেয়ারওয়্যার বিজনেস পদ্ধতি অবলম্বন করে তিনি এন্টি-ভাইরাস সফটওয়্যার বাজারজাতকরণ শুরু করেন। ১৯৮৯ সালে লকহীড ত্যাগ করে ম্যাকাফি অ্যাসোসিয়েটসে পূর্ণোদ্যমে কাজ করা শুরু করেন। মূলতঃ ক্যালিফোর্নিয়ার সান্তা ক্ল্যারা এলাকায় অবস্থিত বাড়ি থেকে এ কার্যক্রম শুরু করেন। ডেলাওয়্যারের সাধারণ সংস্থার আইন অনুযায়ী ১৯৯২ সালে সংস্থার মর্যাদা পায়। ১৯৯৪ সালে তিনি প্রতিষ্ঠানটি ত্যাগ করেন। এর দুই বছর পর ম্যাকাফি অ্যাসোসিয়েটস পাবলিক কোম্পানীতে পরিণত হয়; ফলে ম্যাকাফি তার বাদবাকী সম্পত্তি কোম্পানীতে বিনিয়োগ করেন। ১৯৯৭ সালে নেটওয়ার্ক অ্যাসোসিয়েটস গঠিত হলে ম্যাকাফি অ্যাসোসিয়েটস এবং নেটস্কাউট সিস্টেমস, ইনকর্পোরেটের সাথে একীভূত হয়। এ কোম্পানীই পরবর্তীকালে নেটওয়ার্ক অ্যাসোসিয়েটস নাম পরিচিতি পায় ও পরবর্তী সাত বছর পরিচালিত হয়। কোম্পানীটি ম্যাকাফি নামধারণ করে এবং অদ্যাবধি বিশ্বের অন্যতম শীর্ষস্থানীয় এন্টি-ভাইরাস নির্মাতা প্রতিষ্ঠানের মর্যাদা লাভ করছে।
ফ্লোরেন্স গ্রিফিথ জয়নার
ফ্লোরেন্স দেলোরেজ গ্রিফিথ-জয়নার (; জন্ম: ২১ ডিসেম্বর, ১৯৫৯ - মৃত্যু: ২১ সেপ্টেম্বর, ১৯৯৮) মার্কিন যুক্তরাষ্ট্রে জন্মগ্রহণকারী ট্র্যাক অ্যান্ড ফিল্ড ইভেন্টের ক্রীড়াবিদ। ক্রীড়াজগতে তিনি ফ্লো-জো নামে পরিচিত ছিলেন। তাঁকে "সকল সময়ের সবচেয়ে দ্রুতগামী নারী" হিসেবে বিবেচনা করা হয়। ১৯৮৮ সালে ১০০ মিটার এবং ২০০ মিটার দৌঁড়ের উভয় বিভাগে বিশ্বরেকর্ড স্থাপন করেন যা অদ্যাবধি অক্ষত রয়েছে। মাত্র ৩৮ বছর বয়সে মস্তিকের রক্তক্ষরণজনিত কারণে ঘুমন্ত অবস্থায় মৃত্যুবরণ করেন ফ্লোরেন্স গ্রিফিথ জয়নার।
মার্কিন যুক্তরাষ্ট্রের ক্যালিফোর্নিয়া অঙ্গরাজ্যের লস অ্যাঞ্জেলেস এলাকায় জন্মগ্রহণ করলেও তিনি জর্দান ডাউনসে শৈশবকাল অতিক্রমণ করেন। ১৯৮০-এর দশকের শেষার্ধ্বে বেশকিছু বিশ্বরেকর্ড গড়ার ফলে আন্তর্জাতিক অঙ্গনে বেশ সাড়া ফেলেন এই উজ্জ্বল ব্যক্তিত্বসম্পন্ন নারী। ট্রিপল জাম্পার এল জয়নারের পত্নী ছিলেন ফ্লোরেন্স। হেপ্টাথলন এবং দীর্ঘলম্ফের রাণী জ্যাকি জয়নার-কার্সি'র ননদিনী ছিলেন তিনি।
১৯৯০ সালে মেরি রুথ জয়নার নাম্নী এক কন্যা সন্তান জন্মগ্রহণ করে। শৈশবে অনেক ধরণের ক্রীড়ায় আগ্রহ দেখালেও পরবর্তীতে সঙ্গীত ও নৃত্যের দিকে ঝুঁকে পড়ে মেরি। তার বাবা মেয়ের আগ্রহের দিকেই অবস্থান নেন। জুন, ২০১২ সালে মেরি গায়িকাদের প্রতিভা অন্বেষণ 'আমেরিকাজ গট ট্যালেন্ট' প্রতিযোগিতায় অংশগ্রহণ করে ও লাস ভেগাসে ২য় রাউন্ডের জন্যে অবতীর্ণ হয়।
লস অ্যাঞ্জেলেসের জর্দান হাই স্কুলে অধ্যয়নকালীন ট্র্যাকে দৌঁড়ান তিনি। বড়দের দলে ১৯৭৮ সালের সিআইএফ ক্যালিফোর্নিয়া স্টেট মীটে তিনি ভবিষ্যতের সহ-খেলোয়াড় এলাইস ব্রাউন এবং প্যাম মার্শালের পিছনে থেকে ৬ষ্ঠ স্থান অধিকার করেছিলেন। নর্থরিজের ক্যালিফোর্নিয়া স্টেট ইউনিভার্সিটিতে অধ্যয়নকালে তিনি জয়নার-কার্সির ভবিষ্যতের স্বামী বব কার্সির কাছ থেকে প্রশিক্ষণ নেন। এসময় তার দলের সাথে ব্রাউনসহ জিনেথ বোল্ডেন ছিলেন। কিন্তু পরিবারের কাছ থেকে আশানুরূপ সাড়া না পাওয়ায় দল থেকে বাদ পড়েন। কার্সি আর্থিকভাবে সহযোগিতা করায় তিনি কলেজে ফিরে যান।
ব্রাউন, বোল্ডেন এবং গ্রিফিথ ১০০ মিটার দৌঁড়ের অনুশীলনী পর্যায়ে যোগ্যতা অর্জন করে ১৯৮০ সালের অলিম্পিক গেমসের জন্যে মনোনীত হন। গ্রিফিথ ২০০ মিটারেও দৌঁড়েন এবং স্বল্প ব্যবধানে ৪র্থ স্থান দখল করেছিলেন। কিন্তু মার্কিন যুক্তরাষ্ট্রের সরকার অলিম্পিক বয়কটের ঘোষণা দেয়। ঐ মৌসুমের পর কার্সি ক্যালিফোর্নিয়া বিশ্ববিদ্যালয়ের প্রধান কোচ মনোনীত হন। এরফলে গ্রিফিথও প্রাতিষ্ঠানিকভাবে যোগ্যতা অর্জন করায় সেখানে স্থানান্তরিত হন। ১৯৮২ সালে মনোবিদ্যায় স্নাতক ডিগ্রী অর্জন করেন।
১৯৮৪ সালের অলিম্পিকে গ্রিফিথ রৌপ্যপদক জয় করেন। কিন্তু প্রচারমাধ্যমে তিনি তার খুবই লম্বা এবং রঙিন নখের কারণে বিখ্যাত হয়েছিলেন। এ অলিম্পিকের পর তিনি দৌঁড়ে অল্প সময় ব্যয় করতেন। ১৯৮৭ সালে এল জয়নার নামীয় ১৯৮৪ সালের অলিম্পিকের ট্রিপল জাম্পের চ্যাম্পিয়নকে বিয়ে করেন।
গ্রিফিথ-জয়নারের অবিস্মরণীয় মুহুর্ত ছিল ১৯৮৮ সালের গ্রীষ্মকালীন অলিম্পিকের দৌঁড়ে স্বর্ণপদক জয় করা। ১০০ মিটারে তিনি বাতাসের অনুকূলে ১০.৫৪ সেকেন্ড সময় নিয়ে প্রতিদ্বন্দ্বী ইভলিন অ্যাশফোর্ডকে পরাভূত করেন। ২০০ মিটারের সেমি-ফাইনালে ২১.৫৬ সেকেন্ডে বিশ্বরেকর্ড করেন। পুণরায় ফাইনালে ২১.৩৪ সেকেন্ড সময় নিয়ে নিজেরই করা বিশ্বরেকর্ড ভেঙ্গে ফেলেন।
মেটেবুক প্রিনা
মেটেবুক প্রিনা (বৈজ্ঞানিক নাম: Prinia hodgsonii) ছোট আকৃতির পাখি।
মেটেবুক প্রিনা ছোট আকৃতির তৃণচারী পাখি। গায়ের রং মেটে-বাদামি। প্রাপ্তবয়স্ক পাখির পিঠের দিকে জলপাই-বাদামি পালক থাকে। দেহের নিচের দিক সাদা, বুকের পাশ ধূসর, তলপেট পীতাভ বর্ণের। লেজ লম্বায় ৫ সেন্টিমিটার। দেহের দৈর্ঘ্য ১১ সেন্টিমিটার। ওজন ৬ গ্রাম। ছেলে ও মেয়ে পাখির চেহারা অভিন্ন। চোখ অনুজ্জ্বল, সামান্য বাদামি-কমলা, ঠোঁট কালো। অপ্রাপ্তবয়স্ক পাখির দেহতলে হলদে আভা থাকে। ডানা ও লেজের প্রান্তদেশ লালচে হয়।
মেটেবুক প্রিনা প্রধানত দল বেঁধে চলে ও বসবাস করে। এরা সাধারণত আবাদি জমির ধারে, বৃক্ষতলে, লতাগুল্মের ঝোপে, কাশবনের পরিষ্কার জায়গায় বিচরণ করে।
পিঁপড়া, শুঁয়ো পোকা, গুবরে পোকা ও ফুলের মধু আছে এদের খাবারের প্রধান তালিকায়।
প্রজনন মৌসুমে পালকের রং পরিবর্তন হয় এবং কাছাকাছি অনেক পাখি দেখা যায়। ঘাসবনে শুকনো ঘাস, পাতা ও নল দিয়ে মাটির কাছে মোচা আকৃতির বাসা বানায়। তিন-চারটি ডিম দেয়। ডিম ফোটে ১১ দিনে বা তারও বেশি সময়ে। মা ও বাবা পাখি উভয়ে মিলে সংসারে কাজ করে।
ম্যাচ ফিক্সিংয়ের জন্য নিষিদ্ধ হওয়া ক্রিকেটারদের তালিকা
নীচের এই তালিকাটি টেস্ট, একদিনের আন্তর্জাতিক এবং প্রথম-শ্রেণীর ক্রিকেট খেলোয়াড়দের, যিনি ক্রিকেটের পরিচালনা পর্ষদ দ্বারা, আন্তর্জাতিক ক্রিকেট কাউন্সিল, বা তাদের নিজ নিজ জাতীয় ক্রিকেট বোর্ড কর্তৃক ম্যাচ-ফিক্সিং বা স্পট-ফিক্সিং এর জন্য নিষিদ্ধ হয়েছেন।
আবার তোরা মানুষ হ
আবার তোরা মানুষ হ ১৯৭৩ সালে মুক্তিপ্রাপ্ত একটি বাংলাদেশী চলচ্চিত্র। ১৯৭১ এ মহান স্বাধীনতা যুদ্ধের পটভূমিতে নির্মিত এই চলচ্চিত্রটি এদেশের স্বাধীনতা যুদ্ধভিত্তিক চলচ্চিত্রগুলোর মধ্যে অন্যতম।এই চলচ্চিত্রটিতে মুক্তিযোদ্ধাদের কিছুটা নেতিবাচক দৃষ্টিকোণ থেকে দেখানোর কারণে অনেকের নিকট থেকেই সমালোচনার সম্মুক্ষিণ হয়।
আবার তোরা মানুষ হ ছবির সঙ্গীত পরিচালনা করেন
২০০৩ ক্রিকেট বিশ্বকাপ
২০০৩ আইসিসি ক্রিকেট বিশ্বকাপ () হচ্ছে আইসিসি ক্রিকেট বিশ্বকাপের ৮ম অষ্টম প্রতিযোগিতা। ৯-২৪ মার্চ, ২০০৩ তারিখে এ ক্রিকেট প্রতিযোগিতাটি দক্ষিণ আফ্রিকা, জিম্বাবুয়ে এবং কেনিয়ায় যৌথভাবে অনুষ্ঠিত হয়। বিশ্বের ১৪টি দেশের জাতীয় ক্রিকেট দল এতে অংশ নেয় ও ৫৪টি খেলায় অংশগ্রহণ করে যা বিশ্বকাপ ক্রিকেটের ইতিহাসে সর্বোচ্চ। প্রতিযোগিতার রূপরেখাটি ১৯৯৯ সালের আইসিসি ক্রিকেট বিশ্বকাপের অনুরূপে ২টি বিভাগে বিভক্ত করা হয়। প্রতি বিভাগের শীর্ষস্থানীয় তিনটি করে মোট ছয়টি দল সুপার সিক্স পর্বে উত্তীর্ণ হয়।
প্রতিযোগিতার অন্যতম শীর্ষস্থানীয় ও সহ-স্বাগতিক দেশ হিসেবে দক্ষিণ আফ্রিকা, পাকিস্তান, ওয়েস্ট ইন্ডিজ এবং ইংল্যান্ড প্রথম পর্বেই বিদায় নেয়। দেশে চলমান রাজনৈতিক অস্থিতিশীলতার কারণে ইংল্যান্ড জিম্বাবুয়ের বিরুদ্ধে খেলতে অস্বীকৃতি জানায়। এ সুবিধা নিয়ে জিম্বাবুয়ে সুপার সিক্স পর্বে চলে যায়। অন্যদিকে টেস্টখেলুড়ে দেশের বাইরে কেনিয়া প্রতিযোগিতার সেমি-ফাইনালে উত্তীর্ণ হয়।
গতবারের চ্যাম্পিয়ন অস্ট্রেলিয়া এবারের বিশ্বকাপেও বিজয়ী হয়। চূড়ান্ত খেলায় তারা ভারতীয় ক্রিকেট দলকে পরাজিত করে। এরফলে অস্ট্রেলিয়া বিশ্বকাপ ক্রিকেটের ইতিহাসে প্রথম দল হিসেবে ১৯৭৫ সালের পরপর দুইবারের পর একাধারে তিনটি বিশ্বকাপ জয়ের সৌভাগ্য অর্জন করে।
সর্বমোট ১৪টি দল বিশ্বকাপ ক্রিকেটে অংশগ্রহণ করে যা সংখ্যার বিচারে একটি বিশ্বকাপে সর্ববৃহৎ। তন্মধ্যে - ১০টি টেস্টখেলুড়ে দেশ এবং টেস্ট মর্যাদা না থাকা স্বত্ত্বেও একদিনের আন্তর্জাতিক ক্রিকেটে পূর্ণ মর্যাদা থাকায় কেনিয়া স্বয়ংক্রীয়ভাবে খেলার যোগ্যতা অর্জন করে। বাদ-বাকী ৩টি দল ২০০১ সালে কানাডায় অনুষ্ঠিত ২০০১ সালের আইসিসি ট্রফিতে চ্যাম্পিয়ন হিসেবে - নেদারল্যান্ডস, রানার-আপ নামিবিয়া এবং কানাডা তৃতীয় স্থান দখল করে এ বিশ্বকাপে খেলার যোগ্যতা লাভ করে। এরপূর্বে নেদারল্যান্ডস ১৯৯৬ সালে ও কানাডা ১৯৭৯ সালের বিশ্বকাপ ক্রিকেটে অংশগ্রহণ করেছিল।
এ বিশ্বকাপে পূর্ববর্তী ১৯৯৯ সালের ক্রিকেট বিশ্বকাপের ধরণটি বলবৎ রাখা হয়। প্রথম রাউন্ডে দুই গ্রুপে ৭টি দেশ একে-অপরের বিরুদ্ধে অবতীর্ণ হবে। প্রতি গ্রুপের শীর্ষস্থানীয় ৩ দল সুপার সিক্সে খেলবে। অতঃপর শীর্ষস্থানীয় চার দল সেমি-ফাইনালে এবং বিজয়ী দুই দল ফাইনালে খেলবে।
প্রতি গ্রুপের শীর্ষস্থানীয় ৩টি দল পরবর্তী পর্বে উত্তরণ ঘটবে।
অস্ট্রেলিয়া, ভারত, জিম্বাবুয়ে, শ্রীলঙ্কা, কেনিয়া এবং নিউজিল্যান্ড সুপার সিক্স পর্যায়ে খেলার যোগ্যতা অর্জন করে। সেমি-ফাইনাল পর্বে উত্তীর্ণ দলগুলোকে নীল রঙে নির্দেশ করা হয়েছে।
ভারতীয় অধিনায়ক সৌরভ গাঙ্গুলী টসে জয়ী হয়ে অস্ট্রেলিয়া দলকে ব্যাটিংয়ের জন্যে আমন্ত্রণ জানান। তিনি পূর্বদিনের বৃষ্টি ও শিশিরস্নাত অবস্থায় পীচের সুবিধা নেবার আশা করেছিলেন। কিন্তু ওয়ান্ডেরার্স স্টেডিয়ামের পীচের সুবিধা নিয়ে অস্ট্রেলিয়ার উদ্বোধনী ব্যাটসম্যানদ্বয় ভারতীয় বোলারদের উপর চড়াও হয়ে চমৎকার সূচনা করেন। অ্যাডাম গিলক্রিস্ট ও ম্যাথিউ হেইডেনের ১৪ ওভারে ১০৫ রান উঠায় সৌরভ গাঙ্গুলী অপ্রত্যাশিতভাবে স্পিনারদেরকে ডেকে আনেন। এতে সাফল্যও পান তিনি। হরভজন সিংয়ের বলে সুইপ শট নিতে গিয়ে গিলক্রিস্ট উইকেট হারান। এরপর হেইডেনও আউট হলে দলের রান দাঁড়ায় ২ উইকেটে ১২৫। এরপর অসি অধিনায়ক রিকি পন্টিং এবং ড্যামিয়েন মার্টিন জুটি ৩০.১ ওভারে ২৩৪ করেন যা একদিনের ক্রিকেটে অস্ট্রেলিয়ার রেকর্ডবিশেষ। শেষ ১০ ওভারে দলটি ১০৯ রান করেছিল।
পন্টিং ১২১ বলে ১৪০ রান করেন, যাতে ৭টি চার ও ৮টি ছয়ের মার ছিল। এ সেঞ্চুরীটি ছিল বিশ্বকাপের ফাইনালে সর্বোচ্চ। প্রতি ওভারে ৭.১৮ রান করে দলটি। অস্ট্রেলিয়ার ওডিআই ইতিহাসে দ্বিতীয় সর্বোচ্চ ৩৫৯ রান করে মাত্র ২ উইকেটের বিনিময়ে।
মহম্মদ আবুল কাসেম
এম এ কাসেম (জন্ম: ১৯৪০) বাংলাদেশের বিশিষ্ট ব্যবসায়ী ও শিল্পপতি। শীর্ষস্থানীয় এ শিল্পোদ্যোক্তা জে কে গ্রুপ অব ইন্ড্রাস্ট্রিজ এর চেয়ারম্যান। তিনি এফবিসিসিআইয়ের সাবেক সভাপতি এবং সাউথইস্ট ব্যাংকের প্রতিষ্ঠাতা সভাপতি।
এম এ কাসেম ১৯৪০ সালে ফেনী জেলায় ছাগলনাইয়া থানার দক্ষিণ বল্লভপুর গ্রামে জন্মগ্রহণ করেন। তিনি ছাগলনাইয়া থানার বিশেষ করে শুভপুর ইউনিয়নে অসংখ্য শিক্ষা প্রতিষ্ঠান ও সামাজিক সংগঠনের সাথে ঘনিষ্ঠভাবে সম্পর্কিত।
জে কে গ্রুপ অব ইন্ড্রাস্ট্রিজের চেয়ারম্যান। জনাব কাশেম এফবিসিসিআইয়ের সাবেক সভাপতি এবং সাউথইস্ট ব্যাংকের প্রতিষ্ঠাতা সভাপতি। নর্থ সাউথ ইউনিভার্সিটি ফাউন্ডেশনের প্রতিষ্ঠাতা সদস্য ও বতর্মান এন্ডোমেন্ট কমিটির চেয়ারম্যান।দেশের বেসরকারি খাতে শিল্প স্থাপন, পণ্য উৎপাদন, কর্মসংস্থান সৃষ্টি এবং জাতির আয় বৃদ্ধিসহ সামগ্রিকভাবে জাতীয় অর্থনীতিতে অবদান রাখার কারণে সরকার তাঁকে ১৯৮৪ সাল থেকে অদ্যাবধি সি,আই,পি (রপ্তানী) ও সি,আই,পি (শিল্প) এর মর্যাদা প্রদান করেআসছেন।
দাবাং ২
দাবাং ২ এটি ২০১২ সালে মুক্তিপ্রাপ্ত একটি বলিউড অ্যাকশনধর্মী চলচ্চিত্র যার পরিচালনা ও প্রযোজনা করেছেন আরবাজ খান, '"আরবাজ খান প্রডাকসনস"' এর ব্যানারে। এটি পরিশিষ্ট হয়েছে ২০১০-এর ব্লকবাস্টার চলচ্চিত্র "দাবাং" এবং এর কাহিনী লিখেছেন দিলীপ শুক্লা। গল্পের পটভূমি গড়ে উঠেছে কানপুর শহরে। চলচ্চিত্রের প্রধান দুটি চরিত্রে অভিনয় করেছেন সালমান খান ও সোনাক্ষী সিনহা আগের ছবিটি থেকে তাদের ভূমিকা ছিল প্রতিদ্বন্দ্বী হিসেবে।এখানে প্রকাশ রাজ খলনায়ক হয়েছেন।
প্রকল্পের উন্নয়ন সূত্রপাত "দাবাং" মুক্তির পর, যা পরিণত হয় ভারতে একটি ব্লকবাস্টার-এ। চলচ্চিত্রায়নের কাজ শুরু হয়েছে ৯ মার্চ ২০১২ সালে কামালিস্তান স্টুডিওর মধ্যে মুম্বাই এবং এটি ২১ ডিসেম্বর ২০১২ মুক্তি দেয়া হয়। প্রথম বর্ণন পোস্টারের উন্মোচন করা হয় ৮ নভেম্বর ২০১২ এবং থিয়েটারি ট্রেলার প্রিমিয়ার হয়েছিল ১০ নভেম্বর ২০১২ খান এর লাইভ-শো, "বিগ বস ৬"। এর ট্রেলার মুক্তি দেয়া হয়েছিল দিওয়ালি ২০১২-এ চলচ্চিত্র "সন অব সর্দার" সহ একই দিনে। চলচ্চিত্রটি ভারত দারুণ ব্যবসা করেছিল কিন্তু সেখানে পেয়েছে সমালোচকদের থেকে মিশ্রিত নেতিবাচক পর্যালোচনা এবং বিদেশী সমালোচকদের থেকেও নেতিবাচক পর্যালোচনা পায়।
খান অভিনীত ২০১২ সালে ভারতের ব্লকবাস্টার চলচ্চিত্র এক থা টাইগার এর প্রথম তিন দিনের আয়ের রেকর্ড ভেঙ্গে ফেলেছে "দাবাং ২"। "এক থা টাইগার" প্রথম তিন দিনে আয় করেছিল "দাবাং ২" এই রেকর্ড ভেঙ্গে আয় করেছে যা খান অভিনীত চলচ্চিত্রে প্রথম তিন দিনের সবচেয়ে বেশি আয়।
"চুলবুল পান্ডে" (সালমান খান) তাকে স্থানান্তর করা হয় কানপুর শহরে যেখানে তিনি স্থানীয় থানায় ভারপ্রাপ্ত কর্মকর্তা হিসেবে আসেন। একটি মেধাবী স্কুলের ছাত্রকে অপহরণ করে একদল গ্যাং এর পর চুলবুল পান্ডে তাকে উদ্ধার করে অপহরণকারী গ্যাংদের প্রহার করে। তথাপি, অধিষ্ঠিত সত্য তার খ্যাতি হয়ে ওঠে, চুলবুল নিজের জন্য মুক্তিপণ অর্থ নেয়।
এখন তার পরিবারের সব কিছু ঝকঝকে-নিখুঁত। চুলবুল তার সৎভাই "মাক্ষি" (আরবাজ খান) এবং সৎ"পিতা" (বিনোদ খান্না) এর সঙ্গে সম্পর্ক মধুর। তিনি "রাজ্য" (সোনাক্ষী সিনহা) কে বিয়ে করেও দারুণ সুখী।কানপুর শহরে মধ্যে ক্ষমতাবান রাজনীতিবিদ ও গুপ্তঘাতক "বাচ্চা ভাইয়া" (প্রকাশ রাজ) রাজত্ব করে। তার দুই ভাই চুন্নি আর গেন্দার দাপটে সাধারণ মানুষ তটস্থ থাকেন। চুলবুল কড়া হাতে তাদের দমন করতে গেলে তীব্র সংঘাত শুরু হয়।
চলচ্চিত্রের অ্যালবাম এর সঙ্গীত পরিচালক-জুটি সাজিদ-ওয়াজিদ এবং গানের গীতিকার ছিলেন জালীস শেরওয়ানি, ইরফান কামাল ও সমীর। তাঁদের একটি আইটেম গানের শিরোনাম "ফেভিকল ছে" এটির পর্দায় রসায়নে দেখা যাবে কারিনা কাপুর কে।
সিটাগ্লিপটিন
সিটাগ্লিপটিন () রক্তে গ্লুকোজের মাত্রা কমানোর একটি ওষুধ। এটি একটি ব্যতিক্রমী অ্যান্টি-ডায়াবেটিক ওষুধ। এটি আগে MK-0431 নামে পরিচিত ছিল। এটির প্রস্তুত এবং বাজারজাতকরণের একমাত্র অধিকারী Merck & Co. তারা এটি জানুভিয়া (Januvia) নামে বাজারে ছাড়ে। এটি ২০০৬ সালে FDA দ্বারা গৃহীত হয়।
দেখা যায় যে, গ্লুকোজ সরাসরি রক্তে নিলে যতটা না ইনসুলিন তৈরি হয়, মুখে খেলে তার থেকে তিন গুণ বেশি তৈরি হয়। এর জন্য দায়ী দুটি হরমোন। এদের সংক্ষেপে ইনক্রেটিন বলা হয়। টাইপ ২ ডায়াবেটিসে এই ইনক্রেটিনের পরিমাণ কমে যায়। এক্ষেত্রে ইনক্রেটিনকে ভেঙ্গে ফেলে ডাইপেপটিডিল পেপটাইডেজ ৪ (DPP-4)। সিটাগ্লিপটিন এই DPP-4 কে বাধা দেয়। এটি এর ইনহিবিটর। এটি এর জন্য অনন্য (Selective) ইনহিবিটর। সর্বোপরি, সিটাগ্লিপটিন ইনসুলিন তৈরি করতে অগ্ন্যাশয়কে সহায়তা করে।
স্টিভ বাকনর
সম্মানীয় স্টিফেন এন্থনি বাকনর, ওজে (; জন্ম: ৩১ মে, ১৯৪৬) জ্যামাইকার মন্টেগো বে এলাকার জন্মগ্রহণকারী সাবেক আন্তর্জাতিক ক্রিকেট আম্পায়ার ছিলেন। ক্রিকেট জগতে তিনি স্টিভ বাকনর নামেই সর্বাধিক পরিচিত। তিনি উচ্চ বিদ্যালয়ের গণিতের শিক্ষকসহ ক্রীড়াজগতে কোচ হিসেবে পরিচিত ছিলেন। এরপর তিনি আন্তর্জাতিক পর্যায়ের ফুটবল রেফারী এবং ক্রিকেট আম্পায়ার ছিলেন। অক্টোবর, ২০০৭ সালে 'ক্রীড়াক্ষেত্রে অসামান্য অবদান রাখায়' তিনি অর্ডার অব জ্যামাইকা বা ওজে পদকে ভূষিত হন।
স্টিভ বাকনরের প্রথম আন্তর্জাতিক ক্রিকেটে আম্পায়ার হিসেবে অভিষেক ঘটে ১৮ মার্চ, ১৯৮৯ সালে এন্টিগুয়ায় অনুষ্ঠিত ওয়েস্ট ইন্ডিজ ও ভারতের মধ্যকার একদিনের আন্তর্জাতিক ক্রিকেট খেলা পরিচালনার মাধ্যমে। ২৮ এপ্রিল-৩ মে, ১৯৮৯ সালে জ্যামাইকার কিংস্টনের সাবিনা পার্কে অনুষ্ঠিত ওয়েস্ট ইন্ডিজ ও ভারতের মধ্যকার টেস্ট ক্রিকেটের মাধ্যমে টেস্টে আম্পায়ারিং করেন। এরপর কিছুদিন আন্তর্জাতিক ক্রিকেট খেলায় আম্পায়ারিং করার পর অস্ট্রেলিয়ায় অনুষ্ঠিত ১৯৯২ সালের বিশ্বকাপ ক্রিকেটের আম্পায়াররূপে মনোনীত হন। তেমন অভিজ্ঞতা না থাকা স্বত্ত্বেও নিউজিল্যান্ডের ব্রায়ান অলড্রিজকে সাথে নিয়ে চূড়ান্ত খেলায় আম্পায়ারের গুরুদায়িত্ব পালন করেন।। এছাড়াও তিনি ১৯৯৬, ১৯৯৯, ২০০৩ এবং ২০০৭ সালের বিশ্বকাপ ক্রিকেটের চূড়ান্ত খেলায় আম্পায়ার ছিলেন। তন্মধ্যে ২০০৭ সালের বিশ্বকাপ ক্রিকেট নিজ এলাকা ওয়েস্ট ইন্ডিজে অনুষ্ঠিত হয়েছিল।
২৩ ফেব্রুয়ারি, ২০০৯ সালে আন্তর্জাতিক ক্রিকেট কাউন্সিল (আইসিসি) নিশ্চিত করেন যে, মার্চ, ২০০৯ থেকে স্টিভ বাকনর আম্পায়ার হিসেবে আর মাঠে উপস্থিত থাকবেন না ও খেলোয়াড়ী জীবন থেকে অবসর গ্রহণ করবেন। তাঁর সর্বশেষ টেস্ট ম্যাচ ছিল কেপ টাউনে অনুষ্ঠিত দক্ষিণ আফ্রিকা বনাম অস্ট্রেলিয়ার মধ্যকার ৩য় টেস্টটি। একদিনের আন্তর্জাতিকে তাঁর সর্বশেষ পদচারণা ঘটেছে ২৯ মার্চ, ২০০৯ তারিখে বার্বাডোসে অনুষ্ঠিত ওয়েস্ট ইন্ডিজ ও ইংল্যান্ডের মধ্যকার ৪র্থ ওডিআইয়ে। এর মাধ্যমেই তাঁর বর্ণাঢ্য ২০ বছরের আম্পায়ারিং জীবনের সফল পরিসমাপ্তি ঘটে।
তাঁর চূড়ান্ত টেস্ট খেলায় উপস্থিতির পূর্বে পুরস্কার প্রদান করা হয়। খেলার শুরুতে সকল স্তরের দর্শক এবং খেলোয়াড়গণ দাঁড়িয়ে তাঁর প্রতি সশ্রদ্ধ অভিনন্দন ও সম্মাননা প্রদান করেন। ওয়েস্ট ইন্ডিজ ও ইংল্যান্ডের মধ্যকার সর্বশেষ আম্পায়ারিংয়ের স্মরণীকা বিশাল টেলিভিশনের পর্দায় উপস্থাপন করা হয়।
কেনিয়া জাতীয় ক্রিকেট দল
কেনিয়া জাতীয় ক্রিকেট দল () আন্তর্জাতিক ক্রিকেট খেলায় কেনিয়ার জাতীয় ক্রিকেট দলের প্রতিনিধিত্ব করছে। দলটি আইসিসি'র সহযোগী সদস্যভূক্ত দেশসমূহের মধ্যে অন্যতম শক্তিশালী দলরূপে পরিচিত। ২০০৩ সালের বিশ্বকাপ ক্রিকেট প্রতিযোগিতায় টেস্টখেলুড়ে দেশের বাইরে অবস্থান করে কেনিয়া সেমি-ফাইনালে পদার্পণ করে সমগ্র ক্রিকেট বিশ্বকে তাক লাগিয়ে দিয়েছিল। দলটি আন্তর্জাতিক ক্রিকেট কাউন্সিল কর্তৃক একদিনের আন্তর্জাতিক ক্রিকেট খেলার মর্যাদা লাভের অধিকারী যা ২০১৩ সাল পর্যন্ত বলবৎ ছিল। জানুয়ারি ,২০১৪ সালে ক্রিকেট বিশ্বকাপের বাছাইপর্বের ফলাফলের প্রেক্ষিতে কেনিয়া দল একদিনের আন্তর্জাতিক ক্রিকেট খেলার মর্যাদা হারায়।
তৎকালীন ব্রিটিশ উপনিবেশ হিসেবে বসবাসকারীদের মাধ্যমে কেনিয়ায় ক্রিকেটের প্রচলন ঘটে। ১৮৯৯ সালে মোম্বাসায় প্রথম খেলা শুরু হয় ও পরবর্তীকালে সমগ্র দেশে ছড়িয়ে পড়ে। প্রথম ক্রিকেট খেলায় কেনিয়ার জাতীয় ক্রিকেট দলের সদস্যসহ উইকেট-রক্ষক গাছের বাকল পরিধান করে মাঠে নামতো। তন্মধ্যে "হেনরি গুয়াম্বে" নামীয় উইকেটরক্ষক দুটি স্ট্যাম্পের সাথে কলা গাছের বাকল সহযোগে মাঠে নেমেছিলেন বলে জানা যায়। ১৯১০ সালে খেলা পরিচালনাকারী দল ও ব্রিটিশ বসবাসকারীদের মধ্যে খেলার প্রচলন হয় যা ১৯৬৪ সাল পর্যন্ত অনুষ্ঠিত হতো। এছাড়াও, ১৯৩৩ সালে ইউরোপীয় বনাম এশীয়দের মধ্যেও খেলা শুরু হয়েছিল।
১৯৫১ সালে আন্তর্জাতিক ক্রিকেট অঙ্গনে কেনিয়ার যাত্রা শুরু হয়। তখন তারা তাঞ্জানিয়া (তৎকালীন টাঙ্গানিকা) এবং উগান্ডার মধ্যে নিয়মিতভাবে খেলতো।
১৯৫৩ সালে কেনিয়ান ক্রিকেট অ্যাসোসিয়েশন গঠিত হয়। এ সময়কালের মধ্যে সফরকারী দলের মানদণ্ডে ভিন্নতা পরিলক্ষিত হয়। ১৯৫৮ সালে বাসিল ডি’অলিভিয়েরা নামীয় একজন অ-ইউরোপীয় দক্ষিণ আফ্রিকান দলের নেতৃত্ব দিয়েছিলেন। দক্ষিণ আফ্রিকা কেনিয়া সফরে এসে দু'টি খেলায় জয়লাভ করেছিল; তন্মধ্যে পূর্ব আফ্রিকা ক্রিকেট দলের বিপক্ষের জয়ও এর অন্তর্ভুক্ত ছিল।
কেনিয়া, তাঞ্জানিয়া এবং উগান্ডা দলের সমন্বয়ে পূর্ব আফ্রিকা ক্রিকেট দল গঠিত হয়। পরবর্তীতে ১৯৬৬ সালে আইসিসি'র সহযোগী সদস্য দেশ হিসেবে তালিকাভূক্ত হয়। পূর্ব আফ্রিকা দলের অন্যতম শক্তিশালী অংশরূপে দীর্ঘদিন ধরেই কেনিয়ার সুনাম রয়েছে। ১৯৮০/৮১ মৌসুমে তারা জিম্বাবুয়ে সফরে যায়, কিন্তু খেলাগুলোয় পরাজিত হয়। এরপরই ১৯৮১ সালে কেনিয়া পূর্ব আফ্রিকা ক্রিকেট দলের বাইরে চলে যায়। তারা নিজস্ব অধিকার বলে আইসিসি'র সহযোগী সদস্যরূপে আসীন হয়। আইসিসি ট্রফিতে তারা নিজেদের দল নিয়ে ১৯৮২, ১৯৮৬ ও ১৯৯০ সালে খেলে। এছাড়াও দলটি পাকিস্তান বি দলের বিপক্ষে সেপ্টেম্বর, ১৯৮৬ সালে প্রথমবারের মতো প্রথম-শ্রেণীর ক্রিকেট খেলে।
১৯৯৪ সালে নাইরোবিতে অনুষ্ঠিত আইসিসি ট্রফি প্রতিযোগিতায় কেনিয়া স্বাগতিক দেশের মর্যাদা পায়। এতে তারা সংযুক্ত আরব আমিরাতের পরের স্থান দখল করে রানার্স-আপ হয়। এরফলে দলটি ১৯৯৬ সালে ক্রিকেট বিশ্বকাপ প্রতিযোগিতায় অংশগ্রহণের যোগ্যতা লাভ করে। অস্ট্রেলিয়া, ভারত, শ্রীলঙ্কা, ওয়েস্ট ইন্ডিজ এবং জিম্বাবুয়ের সাথে একই গ্রুপে খেলে কেনিয়া। বিশ্বকাপের ইতিহাসে ঐ সময়ে তারা সর্বাপেক্ষা বড় ধরনের অঘটনের জন্ম দেয়। ওয়েস্ট ইন্ডিজকে তারা অত্যন্ত নাটকীয়ভাবে মাত্র ৯৩ রানে অল-আউট করে ৭৩ রানের সহজ বিজয় অর্জন করে।
ক্রিকেট কেনিয়া ৩০ জুন, ২০১১ তারিখে ২০১১-১২ মৌসুমে খেলোয়াড়দের নাম ঘোষণা করে।
চাকমা বর্ণমালা
চাকমা ভাষার নিজস্ব বর্ণমালাকে চাকমা ভাষায় অঝাপাত বলা হয়। তঞ্চ্যঙ্গা ভাষায় লেখার জন্যও এই বর্ণমালার কিছুটা পরিবর্তিত রূপ ব্যবহৃত হয়। বার্মিজ ভাষার বর্ণমালার সাথে এর যথেষ্ট মিল রয়েছে।
চাকমা বর্ণমালার ধরন অনেকটা ব্রাহ্মী লিপির মতো: ব্যঞ্জন বর্ণমালাগুলোর মধ্যে স্বরবর্ণ অন্তর্নিহিত থাকে।
২০১২ সালের জানুয়ারি মাসে ইউনিকোড স্ট্যান্ডার্ডে চাকমা লিপিকে যোগ করা হয়। ইউনিকোডে চাকমা লিপির অবস্থান U+11100 থেকে U+1114F পর্যন্ত।
সাইমুম সিরিজ
সাইমুম সিরিজ বাংলাদেশে একটি উপন্যাস সিরিজ, যার লেখক আবুল আসাদ। এই সিরিজে ইতিহাস, ভূগোল এবং বিভিন্ন দেশের সংস্কৃতির উল্লেখ থাকে, বিশেষ করে ইসলামী ইতিহাস, ইসলামী সংস্কৃতির উল্লেখ থাকে।
লেখক আবুল আসাদ সাইমুম লেখা শুরু করেন ১৯৭৬ সালে। তার এই সিরিজের প্রথম বইয়ের নাম হলো "অপারেশন তেলআবিব ০১"।
সাইমুম সিরিজের প্রকাশিত বইগুলো হলো:(সিরিজ সিরিয়াল অনুসারে)
বাংলাদেশ পর্যটন করপোরেশন
বাংলাদেশ পর্যটন করপোরেশন একটি স্বায়ত্বশাসিত সংস্থা যা বাংলাদেশের পর্যটন শিল্পের বিকাশে কাজ করে যাচ্ছে। সংস্থাটি গণপ্রজাতন্ত্রী বাংলাদেশ সরকারের বেসামরিক বিমান পরিবহন ও পর্যটন মন্ত্রণালয়ের অধীনে পরিচালিত হয়। বাংলাদেশের জাতীয় পর্যটন সংস্থা হিসেবে এটি পরিচিত ও জাতীয় অর্থনীতিতে এটি গুরুত্বপূর্ণ অবদান রেখে চলেছে।
১৯৭১ সালে স্বাধীনতা অর্জনের পর বাংলাদেশের যোগাযোগ ও পর্যটন খাত অর্থ মন্ত্রণালয়ের অধীনে ছিল। আগস্ট, ১৯৭৫ সালে পৃথক একটি মন্ত্রণালয় হিসেবে বেসামরিক বিমান চলাচল ও পর্যটন মন্ত্রণালয় সৃষ্টি করা হয়। জানুয়ারি, ১৯৭৬ সালে এটি পুণরায় যোগাযোগ মন্ত্রণালয়ের একটি বিভাগে পরিণত হয়। ডিসেম্বর, ১৯৭৭ সালে পৃথকভাবে বেসামরিক বিমান চলাচল ও পর্যটন মন্ত্রণালয় খোলা হয়। ২৪ মার্চ, ১৯৮২ সালে এ মন্ত্রণালয়কে বিলুপ্ত করে প্রতিরক্ষা মন্ত্রণালয়ের অধীনে ন্যাস্ত করা হয়। এরপর ১৯৮৬ সাল থেকে উক্ত মন্ত্রণালয়কে পুণঃপ্রতিষ্ঠা করে অদ্যাবধি বাংলাদেশ পর্যটন করপোরেশন নামে তাদের কার্যক্রম চালাচ্ছে।
বাংলাদেশ পর্যটন করপোরেশনের পরিচালনা পরিষদ ১৯৭৩ সালে গঠন করা হয়। এতে একজন সভাপতি এবং তিনজন পূর্ণাঙ্গকালীন পরিচালক ছিলেন। ১৯৭২ সালের বাংলাদেশ পর্যটন করপোরেশন গঠনের অধ্যাদেশ নীতিমালা অনুযায়ী পরিচালনা পরিষদ নিম্নলিখিত কার্যক্রম সম্পাদন করবে:-বাংলাদেশ পর্যটন করপোরেশন তাদের কার্যক্রম সম্পাদনের জন্য নিম্নরূপ কার্যাবলী সম্পন্ন করে:-
১৯৯৯ ক্রিকেট বিশ্বকাপ
১৯৯৯ আইসিসি ক্রিকেট বিশ্বকাপ () ১৯৯৯ সালের ১৪ মে-২০ জুন পর্যন্ত অনুষ্ঠিত বিশ্বকাপ ক্রিকেট প্রতিযোগিতার ৭ম আসর। মূল স্বাগতিক ইংল্যান্ডের পাশাপাশি আয়ারল্যান্ড, ওয়েলস, স্কটল্যান্ড এবং নেদারল্যান্ডস সহঃ আয়োজকের মর্যাদা লাভ করে। লন্ডনের লর্ড’স ক্রিকেট গ্রাউন্ডে একচেটিয়াভাবে অনুষ্ঠিত চূড়ান্ত খেলায় পাকিস্তানকে ৮ উইকেটে পরাজিত করে অস্ট্রেলিয়া দ্বিতীয়বারের মতো চ্যাম্পিয়ন হয়। সেমি-ফাইনালে নিউজিল্যান্ড এবং দক্ষিণ আফ্রিকা অংশ নিয়েছিল। অস্ট্রেলিয়ার ল্যান্স ক্লুজনার ম্যান অব দ্য সিরিজ পুরস্কারে ভূষিত হন। অন্যদিকে, ভারতের রাহুল দ্রাবিড় সর্বোচ্চ ৪৬১ রান করেন। নিউজিল্যান্ডের জিওফ এলট ও অস্ট্রেলিয়ার শেন ওয়ার্ন ২০ উইকেট লাভ করে সর্বোচ্চ উইকেট শিকারী হন।
বিশ্বের ১২টি দেশের জাতীয় ক্রিকেট দল (অস্ট্রেলিয়া, ইংল্যান্ড, বাংলাদেশ, ভারত, পাকিস্তান, শ্রীলঙ্কা, ওয়েস্ট ইন্ডিজ, নিউজিল্যান্ড, দক্ষিণ আফ্রিকা, জিম্বাবুয়ে, কেনিয়া এবং স্কটল্যান্ড) দুই গ্রুপে অংশগ্রহণ করে। লীগ পদ্ধতিতে প্রত্যেক গ্রুপের দলগুলো একে-অপরের বিরুদ্ধে প্রতিদ্বন্দ্বিতা করে। প্রতি গ্রুপের শীর্ষস্থানীয় তিনটি দল সুপার সিক্স পর্যায়ে লড়বে যা প্রতিযোগিতার নতুন রূপরেখা হিসেবে প্রণীত হয়। এ রূপরেখায় এ গ্রুপের দলগুলো বি গ্রুপের দলের সাথে লড়বে। এরপর শীর্ষস্থানীয় চার দল সুপার সিক্স পর্ব থেকে সেমি-ফাইনালে উত্তীর্ণ হবে।
নতুন ধরণের সাদা ডিউক ক্রিকেট বল বিশ্বকাপে প্রবর্তন করা হয়। বলের প্রস্তুতকারক "ব্রিটিশ ক্রিকেট বল লিমিটেড" দাবী করে যে উক্ত বলের আচরণ পূর্বের বিশ্বকাপের লাল বলেরই অনুরূপ। কিন্তু পরবর্তীকালে দেখা যায় যে, বলের প্রকৃতি শক্ত ধরনের এবং সুইংও উল্লেখযোগ্যমাত্রায় বেশী ছিল।
আইসিসি'র সদস্যভূক্ত ১০টি টেস্টখেলুড়ে দেশ ও ২টি সহযোগী সদস্যদেশ এ বিশ্বকাপে অংশ নেয়। দলগুলো হলো:
১৯৯৯ সালের বিশ্বকাপ ক্রিকেটের সকল খেলার ফলাফল নিম্নে প্রদান করা হলো: